Amnesti: Projekat EU propao zbog niza propusta Beograda - Sputnjik Srbija\nAmnesti: Projekat EU propao zbog niza propusta Beograda\n15:38 08.04.2015 (osveženo 16:19 05.10.2015) Preuzmite kraći link\nVišemilionski projekat Evropske komisije za smeštaj Roma nije uspešno realizovan ni tri godine posle njihovog iseljenja iz Belvila zbog birokratske nesposobnosti, inercije i diskriminacije, saopštio je Amnesti internešenal.\nU saopštenju povodom Međunarodnog dana Roma, AI ističe da, uprkos obećanjima beogradskih vlasti i 3,6 miliona evra koje je obezbedila Evropska komisija, nije završen nijedan od planiranih stambenih blokova.\nIzbačeni Romi su u međuvremenu godinama živeli daleko od škola, socijalnih službi i mogućnosti za posao.\n„Milioni evra su dodeljeni za naselja i opet, posle tri godine, velika većina romskih porodica je izbačena iz svojih kuća i još čeka mesto koje će nazvati domom“, izjavila je zamenica direktora AI za Evropu i centralnu Aziju Gauri van Gulik.\nProjekat koji je finansirala EK propao je zbog „niza propusta Grada Beograda“, izjavila je Gulik.\nAI navodi da je „toksična kombinacija birokratske nesposobnosti, inercije i diskriminacije“ rezultirala neuspehom projekta Evropske komisije za preseljenje više od sto romskih porodica, iseljenih iz naselja Belvil na Novom Beogradu.\n„Većina tih porodica i dalje živi u zapuštenim, rasno izdvojenim metalnim kontejnerima, a za oko 50 porodica možda nikada neće biti nađen adekvatan smeštaj“, navodi se u saopštenju.\nEvropska komisija je u aprilu 2012. izdvojila 3,6 miliona evra za smeštaj prisilno iseljenih Roma iz Belvila, a grad Beograd je trebalo da nađe odgovoarajuće lokacije i otpočne konsultacije sa tim porodicama kako bi do februara 2015. dobile novi smeštaj.\n„Grad je, međutim, sramno propustio da ispuni te zahteve“, navodi se u saopštenju i dodaje se da nije bilo značajnih konsultacija gradskih vlasti i Roma, i da nijedna predložena lokacija nije odgovarala potrebama Roma, niti je ispunjavala međunarodne standarde.\nIako je rok za izgradnju novog smeštaja produžen za godinu dana, gradske vlasti su rekle Romima da nema više novca sa smeštaj 50 porodica.\n„Ukoliko Evropska komisija ne obezbedi dodatna sredstva, oni će biti primorani da ostanu u kontejnerima“, navodi Amnesti.\n„Ono što je trebalo da bude svetao primer kako preseljenje može da bude urađeno, postalo je tragični neuspeh koji Grad Begorad i Evropska komisija mogu i treba brzo da poprave“, rekla je Gulik.\nprojekat, Belvil, Amnesti internešenel, Romi, Srbija


Ukradeno 100 BusPlus čitača karata - www.lobi-info.rs\nBojan K. 28. februara 2013., 02:51 5.5k Views\n– Kako bismo bolje osigurali opremu, na linijama BG voza smo validatore obložili dodatnim kućištima koja su pričvršećena šrafovima za zid vagona – kažu u ovom preduzeću. – Nažalost, ni ovo nije sprečilo pojedince da nastave sa krađom opreme.\n„Sreća“ švercera kratkog je daha jer „Bus plus“ u roku od 24 sata postavlja novi aparat.\n[singlepic id=632 w=320 h=240 float=right]- Neretko se dešava da vandali počupaju i celokupnu instalaciju, pri čemu je postavljanje novih validatora složenije i zahteva dodatnu opremu – kažu u „Bus plusu“. – Ipak funkcionisanje sistema za praćenje vozila i očitavanje karata, uprkos ovim problemima, nijednog trenutka nije dovedeno u pitanje.\nPrema saznanjima „Bus plusa“, 16. februara uhapšeni su lopovi koji su ukrali validator na liniji 43 i protiv njih je podneta krivična prijava. Otkako je uveden ovaj sistem, nestalo je 347 aparata, odnosno po jedan dnevno!\n– Svaka krađa se prijavljuje policiji i sledi krivična prijava protiv nepoznatih lica – objašnjavaju iz „Bus plusa“.\nOd nestalih aparata kradljivci nemaju mnogo vajde. Putnici svejedno ne mogu besplatno da se voze jer imaju obavezu da „čekiraju“ karte na ostalim validatorima u vozilu, sem ako nisu svi odneti.\nZA KRAĐU I DO OSAM GODINA ZATVORA\nKAZNA za krivično delo krađe iznosi od jedne do osam godina zatvora, zavisno od vrednosti ukradene robe. Međutim, Krivični zakon Srbije kaže da ukoliko vrednost ukradene robe pređe milion i po dinara onda se i kazne koriguju na dve odnosno 10 godina robije.\nPrethodna objava Autobus udario alkoholisanog pešaka u Borči\nSledeća objava BusPlus uzvraća udarac


Jesenji šampion Crvena zvezda nije uspela pobedom da započne prolećni deo Meridijan Superlige, pošto je u meču 17. kola kao gost remizirala sa Bežanijom (1:1). Četa trenera Dragoljuba Bekvalca bolje je otvorila utakmicu i već u sedmom minutu stigla do pogotka. Po desnoj strani odlično je prošao novajlija Predrag Lazić, uputio pas na peterac, gde je najsnalažljiviji bio Dejan Osmanović, koji je rutinski smestio loptu iza ledja Ivana Randjelovića.\n14:00 OFK Beograd - Vozdovac\nHajduk sa devetoricom bolji od Partizana! Kulski Hajduk napravio je prvorazredno iznenadjenje i u Beogradu pobedio ekipu Partizana sa 1:0 u meču 21. kola Meridijan Superlige, a najviše razloga za zadovoljstvo ima Crvena zvezda koja je ponovo stekla devet bodova viška u odnosu na večitog rivala.


SEO optimizacija Novi Sad - Zequester\nOptimizujte svoj web sajt\nKontaktirajte nas kako bi saznali cene standardne SEO optimizacije sajta, kao i cene ostalih usluga.\nBrzina učitavanja Vašeg sajta predstavlja bitan faktor za određivanje rankinga sajta na pretraživaču, tako da je ubrzavanje web sajta početna tačka za svaku optimizaciju.\nNaše usluge obuhvataju potpunu analizu sadržaja, optimizaciju slika, smanjivanje broja zahteva prema serveru, optimizaciju koda stranice, čime se dobija ubrzanje Vašeg sajta i porast ranka u pretraživaču.\nPrilagodivi web sajt lak za korišćenje\nKada korisnici dođu na Vaš web sajt, očekuju da sadržaji koje žele budu lako dostupni i upotrebljivi sa svakog uređaja. Ako postoje komplikacije, posetioci će odustati i otići na drugo mesto.\nNaše usluge Vam mogu pomoći da učinite svoj sajt lakšim za navigaciju, jednostavnijim za korišćenje i jednako interesantnim Vašoj publici na računarima, tabletima i telefonima, što povećava interakciju korisnika sa vašim sadržajima i čime će vam se smanjiti bounce rate sajta.\nOriginalni sadržaji zanimljivi korisnicima\nSadržaj koji nudite posetiocima na Vašem sajtu predstavlja najbitniji činilac za postizanje visokog rangiranja web sajta u rezultatima pretraga. Ciljanje svoje publike sadržajima koji će im biti korisni i vredni povećaće Vam broj poseta, zadržavanje posetilaca na sajtu i broj ponovljenih poseta.\nStrategija koju Vam mi možemo stvoriti dovodi veći broj posetilaca pomoću pametnog ciljanja ključnih reči i stvaranja sadržaja koji se ističe i inspiriše ljude da Vaš sajt ponovo posete.\nStvaranje kvalitetnih backlinkova\nVaši posetioci dolaziće brže i češće do Vašeg sajta ako Vas mogu pronaći i pristupiti Vam sa različitih mesta na internetu, i pretraživači su uvereniji u kvalitet Vašeg sajta kada postoje veze ka Vašem sajtu sa drugih pouzdanih web prezentacija.\nStvaranjem dobre, legitimne strukture, uvezivanjem određenih delova Vašeg sajta sa relevantnim i značajnim linkovima sa tematski bliskih sajtova i uklanjanjem linkova ka Vašem sajtu sa negativnih i štetnih izvora možemo Vam pomoći u građenju kvalitetne strukture backlinkova.\nPotrebna Vam je optimizacija web sajta za pretraživače?


Za osnovce od 1. do 4. razreda od sledeće godine besplatni udžbenici i tableti - GEM info1\nZa osnovce od 1. do 4. razreda od sledeće godine besplatni udžbenici i tableti\nSvi osnovci od prvog do četvrtog razreda u Beogradu imaće od sledeće školske godine besplatne tablete i digitalne udžbenike, a najsiromašniji đaci dobiće i besplatan internet. To će im obezbediti Grad Beograd, ekskluzivno za „Blic“ otkriva zamenik gradonačelnika Goran Vesić.\nPitanje koje provejava pred početak svake školske godine konačno je izazvalo adekvatnu reakciju nadležnih, barem u Beogradu. Grad Beograd je napravio prvi korak na tom putu, a svi se nadamo da će i ostale lokalne samouprave krenuti u tom smeru.\n– Videćemo još koliko će se učenika upisati u prvi razred, ali prema spiskovima od 1. septembra prošle godine u Beogradu je 66.573 dece od prvog do četvrtog u osnovnim školama i oko 1.200 dece u specijalnim školama. Svi oni će dobiti tablet i digitalne udžbenike koje če im obezbediti Grad Beograd. Bićemo prvi grad u Evropi koji je deci od prvog do četvrtog razreda obezbedio kompletnu digitalizaciju- ističe za zamenik gradonačelnika.


Blizu 30.000 KM za projekt sanacije klizišta u dijelu općine Centar - Klix.ba\nNa osnovu Ugovora o izradi glavnog projekta sanacije klizišta na lokalitetu Ulice Stolačka 19, 21, 32 i 40, Zavod za izgradnju Kantona Sarajevo angažovao je Institut za geotehniku i geologiju Građevinskog fakulteta u Sarajevu za izradu navedenog projekta.\nOpćina Centar Sarajevo je za izradu projektne dokumentacije iz svog budžeta izdvojila 28.290 KM.\nSlužba za upravu za prostorno uređenje i komunalne poslove Općine Centar je nakon obilaska terena, uz prethodnu obavijest opasnosti od obrušavanja podzide, utvrdila da je i objekat u Ulici Soukbunar 14 ugrožen, te da je neophodno da se sanira i taj dio ulice. Dopunskim ugovorom za izradu projektne dokumentacije za sanaciju klizišta u Ulici Soukbunar 14, koji je sastavni dio Ugovora o izradi glavnog projekta sanacije klizišta na lokalitetu u Ulici Stolačka broj 19, 21, 32 i 40, Općina Centar je izdvojila 6.961 KM.\nZa izradu ovog dokumenta Institut za geotehniku i geologiju Građevinskog fakulteta u Sarajevu uradit će geološka ispitivanja i istražne radove za izradu elaborata o izvršenim istraživanjima i ispitivanjima sa prijedlogom mjera sanacije, izradu istražnih bušotina, nakon čega će uzorke tla iz bušotina iskoristiti za laboratorijska ispitivanja.\nOpćina Centar klizište


Ambasada Kine: Americi predstoji izolacija - SAHAR Balkan\nAmbasada Kine: Americi predstoji izolacija\nDec 19, 2017 15:32 Europe/Sarajevo\nZa državu je potpuno egoistično da tvrdi da su njeni interesi veći od interesa drugih država i zajedničkih interesa međunarodne zajednice, navodi se u saopštenju Ambasade Kine u SAD.\nAmbasada Kine u Vašingtonu saopštila je da je proučila strategiju nacionalne bezbjednosti SAD, u kojoj su među glavnim prijetnjama navedeni Moskva i Peking, i zaključila da takve ocjene ne pomažu mirnom razvoju i vode SAD ka izolaciji.\nPropovijedanje suparništva i konfrontacije je u suprotnosti sa svjetskim tendencijama i dovešće do neuspjeha. Za državu je potpuno egoistično da tvrdi da su njeni interesi veći od interesa drugih država i zajedničkih interesa međunarodne zajednice. Takav stav vodi samo u izolaciju, navodi se u saopštenju Ambasade Kine u SAD, prenosi Sputnik.\nNaglašeno je da će samo principi otvorenosti, inkluzivnosti i uzajamno korisne saradnje, kao i usaglašavanje interesa jedne strane sa zajedničkim interesima međunarodne zajednice, dovesti do procvata međunarodne zajednice.\nAmbasada je navela da Vašington s jedne strane tvrdi da pokušava da uspostavi partnerske odnose sa Pekingom, a sa druge ga naziva konkurentom.


Vesti online / Vesti / Srbija / I Dudu zbog Vučića valjaju u blatu\nPonovo polemika u srpskoj javnosti, ovog puta zbog fotografije povodom proslave jubileja, stogodišnjice SD Radnički, na kojoj je proslavljeni košarkaški trener Dušan - Duda Ivković koji je na izborima, u dva navrata, podržao opozicione kandidate, rame uz rame sa predsednikom Srbije Aleksandrom Vučićem. Zbog toga je Ivkovića i funkcionera PSG Saše Jankovića Radeta Mirića oštro putem Tvitera kritikovao akademik Dušan Teodorović, ispisavši uz sliku da mu je žao što je sa prvim i četvrtim sleva učestvovao u kampanji protiv trećeg, odnosno Vučića.\nSlika podelila javnost: Dušan Ivković pored Aleksandra Vučića\n- Zgrožen sam - prokomentarisao je kratko Teodorović.\nAkademik i trener međunarodne reputacije bili su saborci u predsedničkoj kampanji Saše Jankovića, ali nisu ostali s njim posle izbora. Ivković je nedavno u trci za Beograd stao uz gradonačelnika Dragana Đilasa, ali je govorio da je u obe kampanje ušao kao građanin.\nFotografija koja je podelila javnost medijima je prosleđena iz Kabineta šefa države. Generalni sekretar Nezavisnog udruženja novinara Srbije (NUNS) Svetozar Raković smatra da je za podele u srpskom društvu kriva i aktuelna vlast, pošto šef države "na neki način" deli građane, a kako kaže, te podele mogu biti opasne za društvo.\nRaković koji je za najširi demokratski dijalog ne vidi ništa sporno u Ivkovićevom potezu jer je reč o sportskom događaju, a Ivković je deo istorije Radničkog.\nDrugačijeg mišljenja je Janko Veselinović, lider Pokreta za preokret. Uz podsećanje da je sa Ivkovićem bio u kampanji za Đilasa, ističe da slavnog trenera izuzetno ceni i smatra da bi mogao da bude odličan kandidat opozicije ili građana za bilo koju funkciju, on priznaje da je iznenađen zajedničkom fotografijom s Vučićem.\n- Razumem dobru nameru slavnog trenera da pomogne klubu čiji je bio deo, ali smatram da je Aleksandar Vučić iskoristio priliku da ovom fotografijom iskompromituje legendu - naveo je Veselinović.\nIvković: Čista mi je savest\nSvetozar Raković podseća i da je slavni trener javno izrekao neslaganje s vladajućom politikom u Srbiji, a sam Dušan Ivković povodom polemike zbog fotografije sa Vučićem kaže da su mu savest i dostojanstvo čisti.\n- Ono što sam u životu uradio, i dela koja sam ostvario, govore ko sam i šta sam - jasan je bio Ivković.


Igrač meseca - Blic Sport\nPešić igrač meseca u Superligi\nNapadač Crvene zvezde Aleksandar Pešić izabran je za "Igrača meseca" u tradicionalnoj anketi SOS kanala i Sindikata profesionalnih fudbalera Nezavisnost.\nLeonardo najbolji igrač Superlige u aprilu\nFudbaler Partizana Leonardo da Silva izabran je za najboljeg igrača Superlige za april u tradicionalnoj anketi SOS kanala i Sindikata profesionalnih fudbalera Nezavisnost.\nKakva čast: Dušan Tadić nominovan za najboljeg fudbalera Premijer lige u oktobru\nNaš fudbalski reprezentativac Dušan Tadić nalazi se među kandidatima za najboljeg igrača Premijer lige u oktobru.\nJovetić Sitijev igrač meseca u avgustu\nCrnogorski fudbaler Stevan Jovetić proglašen je za najboljeg igrača Mančester sitija u avgustu glasovima navijača koji su učestvovali u izboru na sajtu kluba.\nBajković: Lepo je što sam igrač meseca, ali neka ubuduće budu najbolji napadači\nGolman Crvene zvezde Boban Bajković izabran je zahvaljujući glasovima navijača za najboljeg pojedinca u klubu tokom septembra.\nBiševac igrač meseca u francuskoj ligi\nFudbaler Pari Sen Žermena Milan Biševac proglašen je igračem meseca u francuskoj ligi.


Kako su dve marketinške agencije i Pozorište Puž napravili Viber predstavu\nVelika je verovatnoća da je u prethodnom periodu, pogotovo za vreme policijskog časa, vaše dete mnogo više vremena provodilo ispred telefona, pogotovo jer ste vi, roditelji, imali mnogo manje vremena.\nMeđutim, iako to za nekog ima negativnu konotaciju, agencije Saatchi & Saatchi i Leo Burnett pokazale su da to ne mora biti tako: sa klijentom Pozorištem Puž i uz podršku Vibera organizovale su online verziju predstave “Cvrčak i Mrav u Africi”, koristeći sve funkcionalnosti Viber četa (gif, meme, voice, text, stiker…), ali i glumačku postavku pozorišta.\nUlaznice za ovu predstavu takođe su bile kreativne, realizovane u vidu Viber stikera koji su besplatni i svima dostupni, gde se preuzimanjem stikera korisnik odmah dodaje na Viber zajednicu “Čet Teatar Puž”, gde je i bila premijera predstave koja je i dalje dostupna.\nDa je ovaj projekat na kraju bio pun pogodak pokazali su i brojevi, pa je tako na premijeri bilo preko 21.000 porodica koje su pratile ovu polučasovnu predstavu, a nakon premijere korisnici su za manje od 15 minuta poslali preko 7.200 poruka. Te brojke nam je otkrio Goran Živković, Head of Digital u kompaniji Publicis Groupe za Srbiju, koji je u intervjuu za Netokraciju govorio i o tome kako je nastao ovaj, na neki način jedinsten digitalni projekat, i šta to agencija sprema za naredni period.\nDigitalna predstava postaje novi format u eri pandemije\n“Ključni trenutak za pokretanje ovog projekta bio je kada smo shvatili da više od 70% mališana, naročito oni van Beograda, nikada nisu bili u pozorištu“, otkriva nam Goran na početku razgovora. Nakon toga, dodaje on, zatekla nas je nova COVID-19 realnost u kojoj su pozorišta i bukvalno bila zaključana, te je čitav tim iz agencije osetio moralnu obavezu, pogotovo kao generacija koja je odrasla uz Branka Kockicu, da uradi nešto više i pozorište donese najmlađoj publici na njihov uređaj – mobilni telefon.\nŽivković nam je otkrio i da je agencija do sada dosta radila sa porodicama kao ciljnom grupom ali da se, sa druge strane, ne dobija previše prilika da se radi na brendu koji sa sobom nosi tako puno emocija, kao što je pomenuto pozorište.\nSamim tim i odgovornost na timu je bila velika, što je donelo dosta izazova koje je trebalo savladati. Goran nam otkriva da je trebalo razumeti ciljnu grupu i njihovo online ponašanje, trebalo je razumeti taj Viber jezik, generisati viralnost uz minimalne investicije, da se razume kako to sve tehnički treba da se izvede, a kako dalje otkriva bilo je tu još mnogo toga:\nOvde posebno mislim na one izazove sa kojima se susreću i prave predstave na bini, a to je kako će publika reagovati na predstavu, pogotovo što je to bilo nešto potpuno novo. Jedan od najvećih izazova je bio osvežiti vizuelni identitet pozorišta, predstaviti novog Puža, kojeg smo želeli da podmladimo i približimo junacima kakve kreiraju Pixar i Disney, koji su današnjoj deci bliski.\nPonosni smo što smo na taj način uspeli da se upišemo u istoriju Pozorišta Puž, pogotovo ako znamo da je prethodnog puža radio čuveni karikaturista Dušan Petričić. Nije nam bilo lako. Izazove je bilo lakše savladati uz sjajan tim, koji se spontano okupio, a koji je bio sačinjen od eksperata iz više agencija koje posluju u okviru Publicis Groupe, pre svega iz agencija Saatchi & Saatchi i Leo Burnett. Rezultati nam sugerišu da smo uspešno savladali te izazove.\nInače, kako Živković dodaje, saradnja između agencija i eksperata unutar Publicis Groupe protekla je sjajno, što nije ništa novo – posebno kada je reč o saradnji između kreativnih i medijskih agencija, kao i saradnji sa produkcijom:\nVerujemo u onu teoriju iz fizike da maksimalno nije uvek optimalno i upravo integrisanim pristupom i saradnjom između agencija postižemo optimalan nivo u svakom od elemenata dobre komunikacione strategije: kreativnom, medijskom, produkcijom, ali i strateškom. Važan saveznik u ovom procesu je bio i Microsoft Teams koji smo počeli da koristimo i pre COVID-19 situacije, a čiju smo potpunu implementaciju u radu imali za vreme pandemije.\nDruštveno odgovorni projekti su način da se brend približi publici – iz drugog ugla\nKako bi ovaj projekat digitalne predstave u potpunosti zaživeo, naš sagovornik nam je otkrio da je čitav tim imao potpunu podršku Pozorišta Puž, glumačke ekipe koja i inače glumi u predstavi, pre svega u smislu promocije projekta ali i davanjem glasova za audio poruke koje su pored gifova, memova, stikera i emoji elemenata bile deo prve predstave na Viberu ikada.\nGoran nam je, u nastavku razgovora, otkrio i koliko je zapravo važno realizovati jedan ovakav projekat, pogotovo u eri dvosmerne komunikacije koju je doneo Internet, kada brendovi ne mogu više samo da šalju poruke ka potrošačima.\nPrema njegovom mišljenju, danas je bitno izgraditi karakter, profil brenda i uklopiti se u način života korisnika, a u cilju da mu se dodatno približimo i tako budemo u prilici da sa njim razgovaramo, pa čak i personalizovano, što nam omogućavaju podaci:\nDruštvena odgovornost je jedan od načina da se približimo korisnicima i da kroz zajedničke inicijative stvorimo međusobno poverenje i započnemo razgovor. Verujem da tek sadržaj koji “razgovara” sa korisnicima možemo da nazovemo contentom, ali nažalost, većina brendova i dalje samo šalje poruke, a ne razgovara niti prati ritam života svojih potrošača i čudi se zašto niko ne primećuje njihov online nastup. I ranije smo u okviru Publicis Groupe radili na društveno odgovornim projektima i verujem da ćemo i ubuduće nastaviti sa tom praksom!\nS obzirom na to da je ova Viber predstava privukla veliki broj ljudi i zaista napravila sjajne rezultate, Goran nam je otkrio da je u planu da se nastavi sa ovim ili sličnim projektom u narednom periodu.\nKako bi se ovaj projekat uopšte realizovao onako kako je i zamišljen, kreativni timovi pomenutih agencija imali su pomoć Vibera kao krucijalnog partnera. Goran kaže da su iz ovog messaging servisa prepoznali vrednost ovog projekta, te su im omogućili kompletnu funkcionalnost platforme – od stikera koji su bili ulaznica za predstavu do Viber zajednice “Čet Teatar Puž”, koja je imala ulogu virtuelne scene pozorišta Puž. On dodaje:\nUskoro na Viberu očekujemo i mogućnost učitavanja gif paketa, tako da se radujemo činjenici da će Pozorište Puž globalno biti prvi brend koji će imati svoj gif paket na ovoj platformi.\nS obzirom na sjajne rezultate koji su napravljeni u ovoj kampanji, a o kojima smo govorili na početku teksta, Živković nam je otkrio da je ovaj uspeh predstavljao neverovatan osećaj kao na pravoj premijeri predstave. Kako kaže, telefoni su blokirali od količine poruka i to je na kraju dana bila velika satisfakcija za sav uloženi trud:\nVodimo se idejom growth hacking principa, koji kaže da ideje treba testirati, analizirati i zaključiti nešto iz rezultata i sve to ponavljati dok se ne dođe do optimalnog modela, tako da bismo ovde zaključili da je content odnosno, dobra ideja i priča, i dalje najbolji perfomer kada su rezultati u pitanju.\nSaradnja između klijenta i agencije mora da bude dvosmerna i obe strane treba da budu ravnopravne, uz neizostavno poverenje. Obe strane, odnosno kolege iz agencija, kao i klijenti, treba da budu hrabriji, da više testiraju i isprobavaju nove kanale ili inovativno upotrebe postojeće da bismo na taj način zajedno učili i rasli. Naravno, neophodni su i veći budžeti.\nMeđutim ovde nije kraj za Publicis Groupe kada je reč o novim inovativnim i kreativnim projektima. Vođeni pomenutim uspehom i realizacijom jedne digitalne predstave, prema rečima našeg sagovornika, planira se dalja saradnja sa Pozorištem Puž i spremaju se nova iznenađenja. “Svašta novo se kod nas krčka u kuhinji, ali ne smem da podelim više informacija. Pratite nas”, zaključio je na kraju Goran.


"Trampe, Srbine": Hladan tuš za Srbiju u politici SAD-a prema Kosovu - mojusk.ba\nPobjedu novoizabranog američkog predsjednika Donalda Trumpa nad njegovom rivalkom Hillary Clinton većina srbijanskih medija, ali i političke javnosti dočekala je euforično.\n“Na Kosovu i u Albaniji panika zbog Trampove pobede”, “Tramp nam može vratiti Kosovo”, “Trampe, Srbine” – samo su neki od naslova kojima su mediji u Srbiji slavili pobjedu Donalda Trumpa.\nMeđutim, uoči same inauguracije novog američkog predsjednika hladan tuš stigao je najprije za predsjednika Republike Srpske Milorada Dodika, kojem je administracija Baracka Obame uvela sankcije, a Trumpovi nasljednici ih produžili.\nNedugo nakon toga novoimenovani ministar odbrane SAD-a James Mattis izjavio je da prije smanjenja prisustva snaga SAD-a na Kosovu, domaće kosovske snage moraju dobiti mandat za odbranu zemlje.\n– Prije nego što se smanji vojno prisustvo američkih vojnika, bilo bi mudro da sigurnosne snage Kosova dobiju mandat kako bi obezbijedile sigurnost zemlje i teritorijalnu odbranu – istaknuo je Mattis.\nOva izjava je možda najbolji pokazatelj da je uzbuđenje u Srbiji zbog Trumpove pobjede neopravdano. Nova američka administracija neće imati vremena da se bavi ovim regionom, piše Blic.\nPrioriteti će biti, kako stoji u memorandumu Trumpovog tima, preoblikovanje američke trgovinske politike, kao i novi trgovinski sporazumi. Trump je već počeo da radi na Sjevernoameričkom sporazumu o slobodnoj trgovini (NAFTA), koji je nazvao najgorim sporazumom u historiji, a moraće o svemu da se dogovori sa Meksikom i Kanadom.\nDragan Đukanović iz beogradskog Centra za spoljnu politiku ističe da Balkan nije na listi američkih vanjskopolitičkih prioriteta i da od Trumpa, bar u skorijoj budućnosti, ne treba očekivati ništa.\n– Nije pretjerano realno da Kosovo u narednih nekoliko godina bude tema u agendi nove američke administracije. Vidite da su Dodiku produžene sankcije. Ne može se ništa preko noći – navodi Đukanović za Blic i naglašava da izjave američkih zvaničnika jasno pokazuju kako se u Sjedinjenim Državama gleda na status Kosova.\nBaromedicina u BiH: Praksa koju koristi i Novak Đoković\nCIA još 1973. predvidjela raspad Jugoslavije i oružane sukobe


Oni se terete da su učinili krivično delo dogovaranje ishoda takmičenja. Krivična prijava tereti trojicu bivših fudbalera FK "Novi Sad" da su u maju ove godine dogovorili ishod utakmice Prve lige Srbije sa M. M. iz Borca, koju su čačani dobili sa 7:0.\nOsnovano se sumnja da su fudbaleri Novog Sada igrali slabije od svojih mogućnosti, te da su nagovarali ostale igrače svog tima da učine isto, uveravajući ih da je utakmica nameštena, piše u saopštenju.\nDodaje se da su se na osnovu prethodnog dogovora s fudbalerom čačanske ekipe, njih trojica u sportskim kladionicama kladila upravo na to da će u susretu ova dva tima biti postignut veliki broj golova.\nNa taj način, ostvarili su nezakonitu korist u iznosu od oko 117.000 dinara.


Laguna - Bukmarker - Prikaz: „Gospođa Hudini“ Viktorije Keli - Knjige o kojima se priča\nOvo odlično delo istorijske fikcije čvrsto nam drži pažnju dok pratimo zbivanja kroz čije nas tokove znalački vodi autorka bogate mašte. Debitantski roman Viktorije Keli „Gospođa Hudini“, zasnovan na životu Harija Hudinija i njegove supruge Bes, potkrepljen je mnoštvom detalja o životu ovoga para zahvaljujući čemu čitalac, nakon čitanja, stiče utisak da u rukama nije imao roman, već bogatu biografiju i istorijsko štivo. Budući da je roman ispripovedan kao ljubavna priča koju obavija svet misterije, bez poteškoća usvajamo činjenice i informacije o ljubavnom paru, o vremenu u kome su živeli, ljudima koje su poznavali i kulturnim zbivanjima tog doba.\nZaplet obuhvata dva perioda: prvi prati razvoj njihove veze počev od prvih zajedničkih trenutaka provedenih u šetnji po Koni Ajlendu 1894. godine, dok je drugi u vezi sa Besinim naporima da stupi u kontakt sa Harijem deceniju nakon njegove pogibije 1926. godine.\nNakon što se Bes susretne sa nizom znakova koje protumači kao jasnu poruku koju joj Hari šalje iz zagrobnog života, ona stiže do tajanstvenog i skromnog fotografa u Atlantik Sitiju, koji nehotice ostvaruje na svojim fotografijama određeni vid čudnovate komunikacije sa Hudinijem. Tako se razvija neverovatna priča koja otkriva tajnu posthumne prepiske. Magijsko pripovedanje Viktorije Keli vodi čitaoca na ovo čudesno putovanj, tokom kojeg se sa potpunim poverenjem prepušta priči i upoznaje junake.\nBudući da je roman bogat istorijskim pojedinostima, navešće čitaoce da provere na Vikipediji koliko je od onoga što je Keli napisala zaista istinito i da saznaju nešto više o ovom intrigantnom paru. Autorka romana iznosi poneki detalj u vezi sa istraživanjima koja je sprovodila, za koje se može primeniti teza da je istina čudnija od mašte – budući da je uspela da dođe u posed jednog primerka Hudinijeve biografije iz rasprodatog tiraža, i to samo da bi pronašla Besin potpis na unutrašnjosti korice.\nZainteresovanost za lik i delo Harija Hudinija, ili uopšte za magiju, nije preduslov za uživanje u knjizi. „Gospođa Hudini“ je divno štivo koje će duboko odjekivati u svakome ko je doživeo neshvatljiv, ali neporeciv, osećaj da se voljena osoba koju smo izgubili može pojaviti, uprkos svim racionalnim pokazateljima. Knjiga daje odgovore na pitanje „Šta ako?“, i to čini na izuzetno prijatan način.


Saopćenje za javnost Stranke demokratske akcije (SDA) | FENA\nStranačke aktivnosti\t Sub, 22.05.2021. 17:44\n1. Predsjedništvo SDA upućuje čestitku svim građanima Bosne i Hercegovine povodom godišnjice prijema države u Ujedinjene nacije. Na današnji dan, 22. maja 1992. godine, zastava Bosne i Hercegovine se zavijorila ispred sjedišta Ujedinjenih nacija u New Yorku. Prijem u Ujedinjene nacije jedan je od najznačajnijih vanjskopolitičkih dostignuća države Bosne i Hercegovine u novijoj historiji. Čast nam je da su kadrovi SDA, predvođeni predsjednikom Alijom Izetbegovićem, imali presudnu ulogu u tom procesu.\n2. Predsjedništvo SDA odaje priznanje svim zdravstvenim radnicima u Bosni i Hercegovini za maksimalne napore koje ulažu u borbi protiv pandemije koronavirusa. Pozivamo vlade na svim nivoima da, u skladu sa svojim nadležnostima i mogućnostima, osiguraju sredstva za stimulaciju ljekara i medicinskog osoblja koje je direktno uključeno u borbu protiv pandemije.\n3. Predsjedništvo SDA daje punu podršku aktivnostima koje Vlada FBiH poduzima na ublažavanju ekonomskih posljedica pandemije koronavirusa. Poduzete mjere su rezultirale značajnim oporavkom domaće ekonomije, koja se mnogo brže od predviđanja vraća na predpandemijski nivo.\n4. Predsjedništvo SDA pozdravlja aktivnosti Ministarstva sigurnosti BiH na rješavanju migrantske krize u Bosni i Hercegovini. Zahvaljujući angažmanu ministra Selme Cikotića i Ministarstva sigurnosti BiH obim migrantske krize koja je pogodila dijelove Bosne i Hercegovine je bitno umanjen.\n5. Predsjedništvo SDA odlučno odbacuje bilo kakav pokušaj da se tzv. „non paperima“ ili drugim načinima političkog i diplomatskog djelovanja dovodi u pitanje teritorijalni integritet i suverenitet Bosne i Hercegovine. Ne može i neće biti nikakvog „mirnog razlaza”, niti odvajanja nijednog pedlja teritorije Bosne i Hercegovine, čime konstantno prijeti Milorad Dodik. Politikom koju vodi, Milorad Dodik neće dovesti do razbijanja Bosne i Hercegovine, ali može ugroziti mir i stabilnost na štetu svih građana, a posebno na štetu vlastitog naroda i entiteta RS. SDA će, zajedno sa drugim patriotskim političkim snagama, sve svoje kapacitete staviti u funkciju zaštitu teritorijalnog integriteta i suvereniteta Bosne i Hercegovine.\n6. Predsjedništvo SDA poziva zemlje članice Upravnog odbora Vijeća za implementaciju mira (PIC), kao i sve zemlje Evropske unije pojedinačno, da, na temelju pravnih principa koje poštuju i provode i u Evropskoj uniji i u svojim državama, uvedu sankcije predsjedniku SNSD-a Miloradu Dodiku, zbog secesionističkih prijetnji kojim ugrožava Dejtonski mirovni sporazum.\n7. Predsjedništvo SDA upozorava na novi val srpskog nacionalizma, koji kroz zagovaranje tzv. „srpskog sveta“, prijeti da ponovo oživi duhove iz mračnih i tragičnih 90-ih godina prošlog stoljeća. Pozivamo političke zvaničnike i intelektualce iz srpskog naroda u Bosni i Hercegovini i Srbiji, koji su svjesni da takva politika nikome u regiji ne može donijeti ništa dobro, da se glasno i odlučno suprotstave takvim hegemonističkim idejama.\n8. Predsjedništvo SDA najoštrije osuđuje učestale uzurpatorske atake Republike Srbije na resurse Bosne i Hercegovine. Nelegalni aranžmani oko izgradnje hidroelektrana na rijeci Drini, izgradnje aerodroma u Trebinju predstavljaju drastičnu povredu suvereniteta Bosne i Hercegovine.\nSDA će putem svojih kadrova u nadležnim institucijama upotrijebiti sve pravne i političke instrumente za zaštitu državnih interesa Bosne i Hercegovine.\nPredsjedništvo SDA ponavlja poziv Ustavnom sudu Bosne i Hercegovine da, u cilju zaštite svojih odluka, hitno postupi po zahtjevu 24 zastupnika Parlamentarne skupštine BiH i donese privremene mjere kojima bi se spriječile aktivnosti vlasti entiteta RS na izgradnji tri hidroelektrane na Drini. Postupajući po zahtjevu grupe od 24 zastupnika Parlamentarne skupštine BiH, Ustavni sud će spriječiti nesagledive štetne posljedice, ali i zaustaviti kršenje vlastitih odluka kojima je određeno da raspolaganje vodnim potencijalima Drine, sve do donošenja zakona o statusu državne imovine na nivou BiH, ima isključivo država Bosna i Hercegovina.\nUlazak javnih preduzeća Srbije u zajedničke investicije sa javnim preduzećima iz entiteta RS, bez prethodnih međudržavnih sporazuma između Bosne i Hercegovine i Republike Srbije, ne smije poprimiti elemente infrastrukturne aneksije entiteta RS od strane Republike Srbije.\nTakođer pozivamo Republiku Hrvatsku da u pregovorima sa državom Bosnom i Hercegovinom, a ne njenim entitetima, reguliše pitanje polaganja gasovoda ispod rijeke Save kao državne granice.\n9. Predsjedništvo SDA traži od Vijeća ministara BiH i Ministarstva komunikacija i prometa BiH da ubrzaju provođenje projekta digitalizacije javnog emitovanja i da blagovremeno usaglase propise koji regulišu rad mrežnog operatera kao pružaoca usluga prijenosa slike i tona na prostoru Bosne i Hercegovine.\n10. Predsjedništvo SDA ponovo poziva Vijeće ministara BiH, ali i sve političke aktere u zemlji, da se bez odlaganja, u punom kapacitetu, posvete ispunjavanju 14 prioriteta iz Mišljenja Evropske komisije, kako bi Bosna i Hercegovina što prije došla u poziciju da joj EU odobri kandidatski status.\n11. Pozdravljamo jednoglasno usvajanje Nacrta Programa reformi i pozivamo nadležnu komisiju i Vijeće ministara BiH da što prije usvoje ovaj dokument, kako bi bio dostavljen u sjedište NATO-a u Briselu.\n12. Pozdravljamo održavanje zajedničke pokazne vježbe „Brzi odgovor 21“, u kojoj učestvuju Oružane snage Bosne i Hercegovine i Vojska Sjedinjenih Američkih Država. Ova vježba pokazuje visok stepen interoperabilnosti Oružanih snaga Bosne i Hercegovine i spremnosti da odgovore svim zadacima i izazovima.\n13. Pozdravljamo formiranje Interresorne radne grupe za izmjene izbornog zakonodavstva kroz potrebne ustavne i zakonske promjene. Pozivamo sve parlamentarne stranke da ulože napore s ciljem postizanja kompromisa kojim bi se uklonio svaki oblik diskriminacije i kojim bi Bosna i Hercegovina dobila ustavni i zakonski okvir usklađen sa evropskim demokratskim standardima, po preporukama Evropske komisije, Venecijanske komisije, OSCE-a i ODIHR-a.\n14. Podržavamo zahtjeve državnih policijskih službenika za povećanjem osnovice za obračun plaća. Postojeći nesrazmjer u plaćama policajaca na državnom nivou i vojnika u odnosu na plaće policijskih službenika na nivou entiteta i kantona je neprihvatljiv, kao i nesrazmjer visokih plaća državnih funkcionera spram plaća službenika policijskih agencija i Oružanih snaga Bosne i Hercegovine. Stoga SDA poziva Vijeće ministara Bosne i Hercegovine da u Nacrtu Zakona o budžetu institucija i međunarodnih obaveza Bosne i Hercegovine ispravi postojeću anomaliju povećanjem osnovice za obračun plaća policijskim službenicima, a zatim i umanjenjem najviših primanja državnih funkcionera.\n15. Sve inicijative koje će doprinijeti jačanju države Bosne i Hercegovine i njenih institucija, omogućiti snažniji ekonomski razvoj i iskorak na euroatlantskom putu imat će bezrezervnu podršku SDA, pa tako i mogućnost zajedničkog nastupa u entitetu RS. Spremni smo i na formiranje širokog patriotskog fronta koji bi se na državnom nivou suprotstavio retrogradnim i secesionističkim snagama.\n16. Predsjedništvo SDA pozdravlja dogovoreno primirje između Izraela i Palestine, te pozivamo sve relevantne međunarodne aktere da osiguraju nastavak poštivanja dogovorenog primirja i postizanje dugoročnog i održivog rješenja za trajni mir između Izraela i Palestine, a koje će podrazumijevati jednaka prava za palestinski narod shodno rezolucijama Ujedinjenih nacija i Sporazumu iz Osla.


Napisano 21 septembar 2015 .\nDelegacija Liberalne partije Crne Gore učestvovala je na sastanku LIBSEEN mreže liberanih partija Jugoistočne Evrope i liberalnih lidera u Sofiji. Delegaciju crnogorskih liberala činili su potpredsjednik LP Zdravko Šoć i portparol LP Ammar Borančić.\nLIBSEEN mreža balkanskih liberala usvojila je, na sastanku u Sofiji, Rezoluciju o evropskim integracijama Zapadnog Balkana koja reprezentuje novu i ubrzanu politiku demokratskih reformi i podrške EU državama regiona aspirantima za članstvo. Rezolucija predstavlja osnov za kreiranje nove platforme evropskih integracija balkanskih država. Ona prepoznaje značaj ubrzanih reformi i demokratizacije koja je od posebnog značaja kako za države regiona tako i za EU i koja će jedino biti zaštita od populističkih politika i talasa nacionalizma. Ovu rezoluciju snažno su podržali i delegati LPCG.\nKlerofašistički incidenti viđeni u Bijelom Polju, nesmetano se ponavljaju i na Javnoj raspravi o Zakonu o vjerskim slobodama u Kotoru. Zabrinjavajući je trend porasta agresije i pokušaja organičavanja ustavnih prava građanima Crne Gore koji ne nailazi na adekvatan odgovor institucija i nadležnih organa i dozvoljava javni linč i ugrožavanje bezbijednosti najvišim crkvenim predstavnicima crnogorskog naroda i eskalaciju mržnje i šovinizma.\nCrna Gora se susrijeće sa situacijom u kojoj agresivne i militantne grupe pokušavaju da se nametnu kao autoritet koji ima pravo da odlučuje o slobodi okupljanja, kretanja i govora drugih građana Crne Gore. Štaviše, uzimaju za pravo i da zatvaraju i ulaze državnih i lokalnih institucija na skupu resornog Ministarstva što je najdirektnije vrijeđane i pokušaj ponižavanja države Crne Gore. Posebno je zabrinjavajuće što se to dešava u trenutku kada država pokušava da, nakon decenija haosa, konačno uredi oblast zakonskog, imovinskog i fiskalnog statusa vjerskih zajednica te ograniči mogućnost nihovog politikanskog djelovanja. Ovakva pravila direktno se naslanjaju na regulativu država Evropske unije u svih drugih demokratskih i modernih država.\nNažalost, država ni ovoga puta nije uspjela da obezbijedi uslove za demokratski dijalog svih zainteresovanih strana na Javnoj raspravi o Zakonu o vjerskim slobodama te da omogući predstavnicima svih vjerskih zajednica učešće na takvom skupu. Liberalna partija Crne Gore od početka svog djelovanja jasno prepoznaje opasnosti klerikalizacije društva i odstupanja od sekularnog i laičkog karaktera države i svih društvenih struktura.\nOvakve situacije, nažalost, najbolje nam pokazuju dubinu i opasnost takvih procesa ali nas i, još snažnije, obavezuju na istrajnost u regulisanju ove oblasti i čvrstom stanovištu da Crnu Goru gradimo kao građansko i sekularno društvo, komotno za sve njegove građane bez obzira na bilo koju posebnost. Uvjereni smo da će ovaj Zakon o vjerskim slobodama biti značajan temelj za takvo, slobodno, društvo i državu. Nastavićemo zato da insistiramo na principima slobodnog pojedinca u slobodnom društvu i edukacije građana koji moraju jasno identifikovati svaku pojavu štetnu za sreću i prosperitet društva i države.\nNapisano 08 septembar 2015 .


RTS :: Tabaković: Srbija na korak od investicionog rejtinga, rezerve zlata 37 tona\nEkonomija Tabaković: Srbija na korak od investicionog rejtinga, rezerve zlata 37 tona\nsreda, 27. okt 2021, 20:57 -> 22:24\nPunih sedam godina inflacija u Srbiji je dva procenta i ovo je uspeh koji je materijalizovan kroz ono što se zove Srbija na korak od investicionog rejtniga. Srbija koja se zaduživala u svetu po kamati od 7,25 procenata, a danas 1,6 je merljiv uspeh. Kamate koje su bile 18 procenata, na novoodobrene dinarske kredite, danas su 6,5 procenata, kaže za RTS guvernerka Narodne banke Srbije Jorgovanka Tabaković.\nGostujući u emisiji Oko ekonomije Jorgovanka Tabaković je istakla da je u poslednjih godinu dana inflacija u Srbiji 5,7 odsto. Inflacija je, kaže, od 2008. do 2012. godine prosečno bila devet procenata, a kraj 2013. dočekan je sa inflacijom od 2,2 procenta, da bi od 2014. do 2020. godišnja inflacija iznosila dva procenta.\n"Preovlađujući faktor, gotovo 90 posto ovogodišnje inflacije, čini spoljni faktor. To su cene koje dolaze iz okruženja, cene energenata, nafte, gasa, energetska kriza, cene sirovina na berzama, posebno neprerađene hrane", objašnjava Tabakovićeva.\n"Bazna inflacija je sve vreme dva posto i ono što vodi ekonomiju to su poverenje i inflaciona očekivanja. Srbija i NBS su jedne od retkih država koje još nisu podizale referentnu kamatnu stopu i još uvek imamo prostora da je ne podižemo i time ne poskupljujemo rate kredita i otežavamo rast koji je neophodan zemlji", ističe guvernerka.\n"Završna repo stopa na jednonedeljne hartije na aukcijama je iznosla 0,11 procenta. Sredom su aukcije i ona je danas 0,27 i mi imamo prostora do 1 procenta da ne pooštravamo monetarnu politiku", naglašava Tabakovićeva.\n"Za prvih sedam meseci plate su rasle 8,5 procenata. Naša procena je da će do kraja godine prosečna inflacija biti 3,7 procenata, BDP mora da raste više nego što rastu plate i penzije, inflacija iz sveta će biti u jednom delu prelivena kod nas, ali ne sme da bude prelivena sa cena energenata, preko monetarne politike, na ostale cene" objašnjava Jorgovanka Tabaković.\nPrema rečima Jorgovanke Tabaković, uspeh koji je Srbija postigla svih ovih godina, značajno menjajući onu kuću Srbije u ovu kuću danas, je to postignuto zahvaljujući koordinsanim merama monetarne i fiskalne politike.\n"Zasluge za ono što se zove stabilan dinar, relativno stabilan kurs evra i stablnost u Srbiji nije samo moj rezultat i ja ga ne prisvajam. Bez podrške mog tima i koordinisane politike vlade Srbije i podršku predsednika koji je to započeo kada je bio na mestu predsednika vlade to ne bi bilo moguće", naglašava guvernerka NBS.\n"Nijedno preduzeće ili kompanija, koja ima sedište u inostranstvu, a posluje u Srbiji nije imala ograničenje u iznošenju profita, odnosno kupovanju deviza na međubankarskom tržištu i da isplati profit svojim osnivačima", ističe guvernerka Tabaković.\n"Prvi put je Srbija kupila 12 tona zlata u inostranstvu. Prvo se kupuje domaće zlato i najdraže je ono kupljeno za dinare. To znači da su povećane devizne rezerve u zlatu sopstvenm dinarima", objašnjava guvernerka.\n"Od 2018. imamo povećanu ponudu i otkupljujemo sve količne koje Ziđin ponudi Narodnoj banci. Ukupne zlatne rezerve su 37 tona. Od 12 tona kupljenih u inostranstvu devet tona smo kupili 2019. godine a tri tone 2020. godine", poručila je guvernerka Jorgovanka Tabaković.\nBanke radile po zakonu\nOd proleća traje priča o tužbama građana protiv banaka za obradu troškova kredita. Bila je tu i presuda Vrhovnog kasacionog suda, sve vreme i jedna i druga strana, i građani preko advokata odnosno advokati sa bankama gledaju nekako u Narodnu banku Srbije koja će reći ko je tu u pravu.\nNBS je izdala saopštenje gde je rekla da traži zdravrazumsku primenu pravnog stava Vrhovnog kasacionog suda.\nOdgovarajući na pitanje šta znači zdravorazumskog, da li su banke prekršile zakon i pogrešile kada su naplaćivale trošak obrade kredita guvernerka Jorgovanka Tabaković kaže da nisu, ako su u ugovoru precizno i jasno napisale koje sve troškove očekuju građani, ako su jasno i nedvosmsleno izrazile efektivnu kamatnu stopu.\n"Ne kao stopu koja se plaća, nego kao stopu koja prikazuje sve troškove na određeni kredit. Naravno da su radili po zakonu, zar neko očekuje da toliko godina stvari funkcionišu nezakonito, onda se neko doseti pa kaže da su te stvari nezakonite", kaže Tabakovićeva.\nPrema njenim rečima Narodna banka Srbije je veoma jasna i odgovora u primeni zakona o zaštiti korisnika finansijskih usluga koji to definiše.\n"Najveći broj tužbi je ustvari aktivnost advokata koji su gubljenjem poslova sa rešenim problemom švajcarskih franaka, takođe nasleđenim, gde je presudna uloga bila samog predsednika koji je taj galimatijas između advokata, banaka i onog što se zove različita praksa u okruženju odlučio da garađane oslobodi delom tereta na budžet", poručuje guvernerka.\nDodaje da advokati hoće neki unosan posao i uvek ga vide u pukotinama različitom postupanju sudova.\n"Svi mi znamo da banke nisu omiljene i u to ne možemo da ulazimo, ne možemo da dovodimo u pitanje zakonitost poslova banaka, i to na takav način da ulazimo u strukturu troškova i njihovu cenu, kao da nas je neko primorao da kupimo određenu robu. Finansijska usluga je isto što i druga roba po zakonu o zaštiti potrošača, kad odlučite da kupite nešto, i opredelite se da date novac koji imate i uđete u kredititni odnos sa bankom. Posao NBS je da informiše građane, a mi imamo sajt i pozivamo ih da uporede ponude banaka", poručila je guvernerka NBS Jorgovanka Tabaković.


SML :: Nova Prada reklamna kampanja\nNova Prada reklamna kampanja\ndrugačije i neočekivano\nU upadljivoj suprotnosti sa svojim dosadašnjim kampanjama - koje su uglavnom markirale nove šesnaestogodišnje i sedamnaestogodišnje zvezde budućnosti - Prada se ove godine oslanja na proverene, ustaljene modele. To su trenutno lice Miu Miu, Guinevere Van Seenus (34), Nataša Poly (26) i lice s naslovnice Vogue-a, Elise Crombez (29).\nKampanja za koju, kao i uvek, fotografije radi Steven Maisel, kao glavnu inspiraciju ima kola koja su i zaštitni znak čitave vintage kolekcije, i smeštena je upravo tamo gde je to i najočekivanije - na "benzinsku pumpu" iz '50.\n"Kola visokih performansi iz pedesetih, sa šiljatim gepekom i plamenovima iscrtanim duž karoserije najbolje odražavaju vintage duh koji odlikuje ovu kolekciju", objašnjavaju u Pradi. "Ikonografski jezik Amerikane konstantno se pojavljuje kroz pola veka pop kulture i stila. Benzinska pumpa se pojavljuje kao centralni simbol ove post-moderne raskrsnice novog horizonta i ekonomskog ispunjenja, pozornice postavljene tako da se moda, fantazija i obećanje novih otkrića ukrštaju."\npogledajte novu reklamu ...\nPesma posvećena Andreju Pejiću\n"Fashion boy" ...\nDizajneri za Obamu\nneobična podrška kampanji ...\nnova kolekcija poznate zvezde ...\nKardashian i OPI\nlakovi za nokte ...\nBiaca Balti novo lice\nH&M uvodi nagradu\nCheryl Cole "Red Pasion" ruž\nNajpoznatiji kostimi Holywood-a\nRoberto Cavalli i Franck Muller


Kurti i Osmani ponovo optužili Srbiju za genocid, najavili da će tražiti pravdu: "Prošlost ne zaboravljamo" - VATAN\nKurti i Osmani ponovo optužili Srbiju za genocid, najavili da će tražiti pravdu: “Prošlost ne zaboravljamo”\nUZBUNA U DODIKOVIM REDOVIMA: “Međunarodna zajednica ne želi da čuje pozive iz RS”\n“Pred nama je sigurna i bolja budućnost, ali prošlost ne zaboravljamo”, poručili su danas kosovski premijer, Aljbin Kurti i predsjednica Vjosa Osmani. Još jednom su optužili Srbiju da je počinila genocid na Kosovu 1999. godine, te najavili da će da traže pravdu za „sve žrtve“.\nNa Kosovu Albanci i kosovske vlasti danas obilježavaju „dan oslobođenja“ – ulazak međunarodnih vojnih i civilnih trupa 12. juna 1999, nakon 78-dnevnog bombardovanja tadašnje Savezne Republike Jugoslavije.\nOvog jutra najviši kosovski zvaničnici – kosovska predsjednica i premijer, odali su počast Ibrahimu Rugovi i aktivisti Ademu Demaćiju, a potom posjetili i kompleks posvećen Ademu Jašariju u Prekazu, piše „Kossev“.\nVjosa Osmani kazala je da je bivši predsjednik Kosova, Ibrahim Rugova „arhitekta nezavisnosti“ i neko ko je „izgradio mostove prijateljstva koji i danas služe Kosovu“.\nNaznačila je da su na današnji dan, nakon povlačenja srpskih snaga, NATO trupe ušle na Kosovo i vratili se civili koji su ga napustili uslijed, kako navodi Osmani, „masovne deportacije i etničkog čišćenja“.\n„Ovaj dan simbolizuje mnogo toga za sve naše građane, sav narod Kosova koji je decenijama bio ugnjetavan od strane genocidnog režima Miloševića“, ocijenila je Osmani, prenosi Koha.\nKurti je kazao da se danas Kosovo sjeća onih koji su „doprinjeli oslobođenju, miru i slobodi“, te ujedno, kao i Osmani, optužio Srbiju za genocid.\nIbrahim Rugova je dao veliki doprinos Kosovu i „internacionalizaciji albanskog i kosovskog pitanja, a tokom divlje okupacije od strane Miloševićevog aparthejda, koja je kulminirala genocidom nad našim narodom“, poručio je Kurti.\nNaznačio je da kosovske institucije „ne zaboravljaju prošlost“, kao i da su posvećene „pravdi za žrtve, štete i patnje naroda Kosova“.\n„Mi, kao institucije Republike Kosovo, prošlost sigurno nikada nećemo zaboraviti, insistiraćemo i radićemo na pravdi za sve žrtve, za svu štetu, patnje koje su nam nanijeli i na ovaj način zajedno sa narodom Kosova…pred nama je sigurna i mnogo bolja budućnost“, naglasio je Kurti, prenosi prištinska Koha.\nŽbanić: RTS o filmu ‘Quo vadis, Aida’ mora da konsultuje Vučića, ne bih mogla da živim u takvoj državi


Rezultati pretrage za: Zaharova\nU toku su dogovori o sastanku ruskog ministra spoljnih poslova Sergeja Lavrova i njegovog američkog kolege Entonija Blinkena 21. januara u Ženevi, izjavila je danas portparolka ruskog ministarstva spoljnih poslova Marija Zaharova.\nZaharova: SAD iznose glasine da Ruska Federacija pomaže Severnoj Koreji\nZaharova: Neširenje NATO glavna tema razgovora sa SAD\nPortparolka ruskog ministarstva spoljnih poslova Marija Zaharova odbacila je danas tvrdnje SAD i nekih zapadnih zemalja da pitanje neširenja NATO na istok neće biti tema razgovora o bezbednosnim garancijama koje je Moskva tražila.\nZaharova: Pogubne pristrasne ocene Hajka Masa o Bosni i Hercegovini\nPortparolka Ministarstva spoljnih poslova Rusije Marija Zaharova nazvala je pogubnim ocene nemačkog šefa diplomatije Hajka Masa o unutrašnjoj političkoj krizi u Bosni i Hercegovini.\nZaharova: Tenzije u EU rastu godinama, migranti deo šire slike\nTenzije u Evropi u porastu su već nekoliko godina i situacija sa migrantima na istočnoj granici EU samo je deo šire slike, rekla je portparolka ruskog ministarstva spoljnih poslova Marija Zaharova, komentarišući izjavu poljskog kolege Lukaša Jasine da je ''Rusija iskoristila krizu na poljsko-beloruskoj granici''.\nZaharova: Za razliku od SAD Rusija ispunjava obaveze\nRusija za razliku od SAD ispunjava svoje međunarodne obaveze u borbi protiv klimatskih promena, poručila je danas portparolka ruskog Ministarstva spoljnih poslova Marija Zaharova.\nProterivanje dvoje ruskih diplomata iz nepriznate države Kosovo neće imati posledice po njihov pravni status, naglasila je portparolka ruskog ministarstva spoljnih poslova Marija Zaharova u saopštenju objavljenom danas na sajtu Ministarstva .\nZaharova: NATO da obuzda radikalne kosovske Albance\nMinistarstvo spoljnih poslova Rusije zahteva da kontingent NATO obuzda radikalne kosovske Albance", rekla je portparolka ruskog Ministarstva Marija Zaharova povodom najnovijih incidenata na severu KiM kada je jedan Srbin teško ranjen, a više njih povređeno.\nRusija: Neprihvatljiva izjava Rame o ujedinjenju KiM i Albanije\nU svojim postupcima i pogledima na svetske procese Evropska unija nikada nije odustala od principa kolonijalizma i nezakonito prisvojenog prava da se meša u poslove drugih zemalja bez adekvatnih razloga, izjavila je danas portparolka Ministarstva spoljnih poslova Rusije Marija Zaharova gostujući na televiziji Rosija-1.\nSjedinjene Američke Države, isporučujući oružje i vojnu tehniku vlastima u Prištini, otvoreno potkopavaju međunarodne napore za osiguranje mira i stabilnosti na Balkanu, izjavila je danas portparolka Ministarstva spoljnih poslova Rusije Marija Zaharova.\nZaharova: Sankcije i retorika Brisela blokirali dijalog sa EU\nZajednički projekti Rusije i Evropske unije su blokirani zbog anti-ruskih sankcija i agresivne retorike Brisela, poručila je danas portparolka ministarstva spoljnih poslova Rusije Marija Zaharova putim Fejsbuka, povodom komentara austrijskog ministra spoljnih poslova Aleksandera Šalenberga da "Moskva nije zainteresovana za dijalog sa EU".\nZaharova: Susret Lavrova i Selakovića 16.aprila u Moskvi\nRusko ministarstvo spoljnih poslova potvrdilo je danas susret najviših diplomata Rusije i Srbije u Moskvi 16. aprila.\nZaharova: Vašington sam da objasni šta se dešava\nZaharova: Odgovorićemo na novo raspoređivanje raketa SAD\nPortparolka ruskog Ministarstva spoljnih poslova Marija Zaharova saopštila je da će Rusija reagovati i preduzeti mere za očuvanje svoje nacionalne bezbednosti, ako SAD rasporede rakete srednjeg i kratkog dometa u azijsko-pacifički region, prenosi TASS.\nRusija spremna da prekine odnose sa Evropskom unijom - ako Brisel to želi\nZaharova: Evropski parlament ponižava Borelja, ne Moskvu\nZaharova: Rizik od stvaranja terorističke enklave u Nagorno Karabahu\nPortparolka ruskog Ministarstva spoljnih poslova Marija Zaharova upozorila je danas da bi premeštanje džihadista sa Bliskog istoka u sporni region Nagorno-Karabaha moglo da dovede do formiranja terorističke enklave.\nLavrov u BeogradU 28. i 29. oktobra, sastanak sa Vučićem\nZaharova: Sankcije EU neće ostati bez odgovora\nRusija će na adekvatan način odgovoriti na sankcije Evropske unije zbog slučaja opozicionara Alekseja Navaljnog i situacije u Libiji, izjavila je danas portparolka ruskog Ministarstva spljnih poslova Marija Zaharova.\nZaharova: Odluka NATO-a ima političke motive\nPortparolka Ministarstva spoljnih poslova Rusije Marija Zaharova kaže da su politički motivi davanja Kijevu statusa partnera NATO širokih mogućnosti očigledni.\nZaharova: Žele da unesu raskol u pravoslavni svet i unište jedinstvo na Balkanu\nPortparolka ruskog MSP Marija Zaharova komentarisala je hapšenje episkopa budimljansko-nikšićkog Joanikija i sedmorice sveštenika Saborne crkve u Nikšiću.\nZaharova: Napad raketama Rusija bi smatrala kao nuklearni napad\n"Razmeštanje nuklearnih bojevih glava manje razorne moći koje sprovode SAD, opasan je korak koji vodi ka destabilizaciji", izjavila je portparolka ruskog Ministarstva spoljnih poslova Marija Zaharova komentarišući dokument Ministarstva inostranih poslova SAD o razvoju takvih nuklearnih bojevih glava.\nPortparolka Ministarstva spoljnih poslova Marija Zaharova ocenjuje da je snimak sa navodnim ruskim obaveštajcem samo poslednja u nizu provokacija.\nZaharova: Gde se to SAD graniče sa S.Makedonijom i Albanijom?\nZaharova: Ništa im nije uspelo - Kosovo nije niti će biti država


Puno očekivanja od sastanka u Milanu | GPF1Vesti\nPuno očekivanja od sastanka u Milanu\n"Na sastanku će se razgovarati o smernicama po pitanju performansi guma a sve u svetlu promene propisa za 2017. godinu".\nPirelli se raduje zakazanom sastanku na kome će se raspravljati o budućnosti i vrsti guma koje će se eventualno koristiti od sezone 2017. Sastanak je zakazan za sledeću nedelju u Milanu i pozvani su predstavnici FIA-e, vozači, timovi i Bernie Ecclestone.\nItalijanski proizvođač je naglasio potrebu za testiranjima ukoliko se budu menjala pravila za 2017.\nU saopštenju Pirellia se kaže da će se “Sastanak održati u Milanu u sedištu Pirellia sledeće nedelje i učešće će uzeti ključni ljudi Formule 1. Na sastanku će se razgovarati o smernicama po pitanju performansi guma a sve u svetlu promene propisa za 2017. godinu”.\n“Pirelli vidi ovaj sastanak od vitalnog značaja kako bi se dodatno učvrstila bliska saradnja koja postoji sa FIA-om, FOM-om i vozačima. U više od 250 šampionata u kojima Pirelli učestvuje širom sveta, Formula 1 je najveći izazov”.\nJedan od najvećih problema ssa kojima se suočava Pirelli je povećanja prianjanja i povećanje fizičkog opterećenja koje se očekuje posle promene pravila od šasiji za 2017. godinu. Upozorili su da je potrebna odeđena količina testiranja sa automobilima kako bi bili u mogućnosti da simuliraju vremena po krugu u 2017-oj godini i kako bi bili potpuno spremni za nove propise i nove pneumatike.\n” U 2017-oj tehnički aspekt će postati još složeniji, pa je Pirelli uveren da je potrebno sprovesti više vremena na stazi testirajući. Ovo je faktor koji je u poslednjih nekoliko godina bio limitiran, uprkos značajnom razvoju automobila i naknadnom povećanju performansi”.\n“Sve su to vitalni koraci ka razvoju guma koja se uzimaju u obzir u budućem razvoju automobila i dodavanju performansi, što će posebno biti primetno u 2017-oj. Ovo će omogućiti ravnomernije korišćenje napredne tehnologije koja čini Pirelli svetskim liderom u sferi guma”.


Penzionerima od petka u 12 sati ponovo zabrana kretanja - Portal 072info\nNaredba Federalnog štaba civilne zaštite kojom se osobama starijim od 65 godina dozvoljava da se mogu kretati od ponedjeljeka do petka od 8 do 12 sati, prestaje da važi krajem sedmice.\nOvu informaciju za “Dnevni avaz” potvrdio je Fahrudin Solak, načelnik ovog štaba.\nKako nam je pojasnio, ova naredba važi do petka do 12 sati i onda ponovo stupa na snagu stara, tačnije ranija naredba, kojom je osobama starijim od 65 godina zabranjeno kretanje.\nOva naredba, da mogu da se kreću, na snazi je samo ovu sedmicu, da mogu da podignu penzije i obave što im je potrebno. Kada je u pitanju zabrana za mlađe od 18 godina, ona je i dalje na snazi, s tim da je i dalje dozvoljeno da se djeca mogu prevoziti u automobilu – kaže Solak.\nFahrudin SolakKorona virusKoronavirusPenzioneri


„Vodovod“ poslao opomene za dugovanja na 2.000 novosadskih adresa - Novi Sad\n„Vodovod“ poslao opomene za dugovanja na 2.000 novosadskih adresa\n19:10:00 04.10.2019, Komentara: 0\nNovi Sad - JKP „Vodovod i kanalizacija“ počelo je sa slanjem opomena pred isključenje svim korisnicima koji ne izmiruju svoje obaveze za utrošenu hladnu vodu. Kako je saopštilo ovo preduzeće, opomene su poslate i onim korisnicima koji imaju potpisane sporazume o reprogramu, a po njima ne postupaju.\nOpomene su poslate na više od 2.000 adresa, poslovnim potrošačima, ali i korisnicima u individualnom tipu stanovanja. Prve opomene poslate su 2. oktobra, a isključenja počinju od ponedeljka.\n- Reč je i o višegodišnjim potrošačima - dužnicima, kao i potrošačima koji imaju dugovanja novijeg datuma. Nesavesni građani će, najranije u roku od 48, odnosno 72 sata, od dana prijema upozorenja, biti privremeno isključeni sa javnog sistema vodovoda i kanalizacije. Troškove isključenja odnosno ponovnog priključenja na mrežu snosi sam korisnik. Oni će mu biti naplaćeni prilikom uključenja, kad izmiri sva dugovanja, što u skladu sa zakonom podrazumeva i pripadajuću kamatu i obračunati PDV. Ukoliko dužnik želi da izbegne ove troškove, u roku od 24 sata, od prijema obaveštenja, treba da plati dug - navode u „Vodovodu“.\nNeizmirene obaveze mogu da se plate svakog radnog dana, od 8 do 14 časova, na blagajni preduzeća, koja se nalazi u prizemlju Spensa, preko puta ulaza na zatvorene bazene ili uplatom na tekuće račune: 105 - 32308 - 08, kod AIK banke a.d. Niš, filijala Novi Sad ili 340 -11018190 - 50 kod Erste banke.


Fehratović: Predlog BNV-a bi mogao biti obesmišljen\nSreda , 2018-08-15 | 15:17:47\nPotpredsednik Stranke pravde i pomirenja (SPP) Jahja Fehratović rekao je danas da predlog Bošnjačkog nacionalnog vijeća (BNV) o promeni naziva škola u Sandžaku predstavlja deo predizborne kampanje za nacionalne savete nacionalnih manjina i inicijativu koja se koristi u dnevno političke svrhe.\nOn je na konferenciji za novinare izrazio bojazan da bi na ovaj način ceo proces mogao biti obesmišljen.\n“Vrlo je jasno da je taj zahtev došao u predvečerje izbora za BNV i bojim se da ono što kao bošnjački narod imamo pravo da dobijemo od obrazovnog sistema ne bude ugroženo. Mi kao većnici ne možemo da budemo protiv toga, ali ta inicijativa treba da bude pokrenuta od strane svih većnika i celokupnog bošnjačkog naroda”, rekao je Fehratović.\nOn je dodao i da BNV još uvek nije završilo proces obrazovanja na bosanskom jeziku i da je to prvo što treba da urade.\n“Mi još uvek nemamo kvalitetne udžbenike za nastavu na bosanskom jeziku, nemamo domaću lektiru, a nisu urađene ni pripreme za učitelje i nastavnike. Kad sve to obavimo možemo da tražimo druge zahteve”, ocenio je Fehratović.\nPrema predlozima BNV, novopazarske osnovne škole “Vuk Karadžić”, “Stefan Nemanja”, “Jovan Jovanović Zmaj” i “Desanka Maksimović” trebalo bi da dobiju imena istaknutih ličnosti iz bošnjačke istorije Muhameda Hevaji Uskufija, Kulina bana, Ahmeda Ali Gurbija i Muse Ćazima Ćatića.\nPredlog novog imena za Osnovnu školu “Aleksa Đilas Bećo” u Tutinu je “Ferhad-beg Draga”, a “Aleksa Šantić” Kadija Gluhavički.\nNova imena u Prijepolju bi trebalo da dobiju škole “Vladimir Perić Valter” i “Svetozar Marković”, a prema predlogu, one bi trebalo da ponesu imena Murata efendije Šećeragića i Rifata Ramovića.


GG 'Bolje': obećanja garantovati potpisom (video)\nGG "Bolje": obećanja garantovati potpisom (video) 24.Apr.2012, 17:20, Izvor: RTV 5\nZbog socijalnih neprilika koje pritiskaju Niš, Grupa građana "Bolje", kako kažu njeni predstavnici, traži da stranke koje pred izbore obećavaju mnogo, za obećanja garantuju potpisom. "Korupcija, trošenje gradskih para bez kontrole, stranačka zapošljavanja, uticaj stranaka na sve sfere društvenog života, a možda najveći problem Nišlija je nezaposlenost. Svi pred izbore obećavaju >> Pročitaj celu vest na sajtu RTV 5 << da će rešiti baš ove probleme i mi ih zato pozivamo da, pre izbora potpišu pismo o namerama kojim to i garantuju", kaže Aleksandar Beljan, nosilac liste Grupe građana "Bolje".\nKako bi se sa nagomilanim problemima izašlo na kraj, stranke treba da potpišu da će, nakon izbora, Niš dobiti revizora, kog postavlja opozicija, transparentne konkurse za izbor direktora javnih preduzeća i politički nezavisnu službu za saradnju sa investitorima.\n"Danas smo svim političkim učesnicima prosledili pisma sa pozivom na potpisivanje, a razgovaraćemo i sa nosiocima izbornih lista, kako bi odziv bio što veći", navodi Goran Stanković, iz GG "Bolje".\nPotpisivanje pisma o namerama da se predizborna obećanja ostvare zakazano je za 26. april u 18 h.\n24.Apr.201224.Apr.2012: Politika24.Apr.2012: RTV 5Dan pre: 23.Apr.2012Dan pre: PolitikaDan pre: RTV 5Dan posle: 25.Apr.2012Dan posle: PolitikaDan posle: RTV 5


Aleksandar Pijevac - Blic\nNajbolji srpski fudbaleri okupiće se ovog ponedeljka u Staroj Pazovi gde će se pripremati za predstojeće mečeve sa Paragvajem (10. oktobar) i Litvanijom (14. oktobar).\nProlazom da, ali rezultatom i igrom Vladan Milojević ne može da bude zadovoljan. Helsinki, ekipa prosečnog kvaliteta po evropskim standardima, nadigrala je crveno-bele i zasluženo slavila sa 2:1.\nMiloš Degenek je u porazu Zvezde u Helsinkiju (2:1) u drugom kolu kvalifikacija za Ligu šampiona ušao u igru tek u 85. minutu umesto Hozea Kanjasa, ali je imao šta da kaže o nastupu crveno-belih u Finskoj i onome što sledi u trećoj rundi.\nDušan Jovančić bio je jedini strelac za Crvenu zvezdu u duelu sa Helsikijem u drugom kolu kvalifikacija za Ligu šampiona, a nakon susreta o jednoj stvari nije želeo da govori.\nNakon što je FK Crvena zvezda prebrodila Helsinki posle pobede od 2:0 u Beogradu, a poraza 2:1 u Finskoj, "delije" su sa igračima zajedno proslavili prolazak u treće kolo kvalifikacija za Ligu šampiona.\nCrvena zvezda je i pored poraza (2:1) u Helsinkiju prošla u 3. kolo kvalifikacija za Ligu šampiona, a evo kako su crveno-beli prošli na skeneru Blicsporta.\nFudbaleri Crvene zvezde su na meč protiv Helsinkija u drugom kolu Lige šampiona nosili posebne majice.\nEkspedicija Crvene zvezde u utorak prepodne otputovala je u Finsku, a na gostovanju u Helsinkiju očekuje se veliki broj navijača srpskog prvaka.\nSuspenzija Gobeljića, povreda Jovičića i povratak Degeneka naterali su trenera Vladana Milojevića da već na početku sezone pravi kompromise u startnoj postavi.\nFudbaleri Crvene zvezde su posle tročasovnog leta stigli u Helsinki gde u sredu od 18 sati po srednjeevropskom vremenu igraju protiv domaćeg HJK-a revanš meč 2. kola kvalifikacija za Ligu šampiona.


Ambasador SAD na Kosovu: Zainteresirani smo za dijalog Srbije i Kosova\nREAKCIJE Amerika ne vrši pritisak na Srbiju\nAmerički ambasador u Beogradu Kajl Skot (Kyle Randolph Scott) izjavio je danas da SAD s velikim interesiranjem prate dijalog Srbije i Kosova, ali je istaknuo da se taj dijalog vodi uz posredovanje Evropske unije (EU).\nNa pitanje novinara o tome hoće li se Amerika uključiti u dijalog Beograda i Prištine, Skot je kazao da su SAD tu da pomognu ako im se neko obrati za pomoć, ali da se taj dijalog vodi između Srbije i Kosova, uz posredovanje EU.\n- Mi hoćemo da dođe do dogovora između Srbije i Kosova, i da taj dogovor bude trajan. Zapad se zalaže za kompromisno rješenje - rekao je Skot novinarima na uručenju računara u Ministarstvu obrazovanja.\nSkot je dodao da "Amerika ne vrši pritisak na Srbiju" da prizna Kosovo, i da smatra da Srbija treba da "nađe svoj put" i dogovori se s Kosovom o statusu.\n- Ne vidim pritisak da Srbija radi jednu ili drugu stvar. Ali, iz Evropske unije je rečeno da treba doći do nekog rješenja o statusu Kosova jer ona neće da uvozi problem - rekao je Skot.\nUpitan šta će se desiti ako se u dijalog između Srbije i Kosova uključi Rusija, Skot je kazao da "ukoliko učesnici u dijalogu misle da je potrebno uključiti još nekog, to je onda njihov izbor".\nAmerički ambasador je još dodao da Srbija treba da nađe dogovor s Kosovom o statusu, i naglasio da to šta će biti na kraju zavisi od Kosova i Srbije.\nEvropska unija Kosovo Kyle Randolph Scot


Jeftini letovi iz Šri Lanke do Rumunije - Avio karte Šri Lanka Rumunija - eSky.rs\nAvio karte iz Šri Lanke do Rumunije\nPretražite letove iz Šri Lanke do Rumunije\nProverite najbolje prilike za letove iz Šri Lanke do Rumunije\nZa rutu iz Šri Lanke do Rumunije nema direktne veze\nNajkraći letovi s presedanjem traju oko 15h 10min.\n✔ Postoje li posebne ponude za letove iz Šri Lanke do Rumunije na eSky.rs?\n✔ Mogu li se pobrinuti za osiguranje prilikom rezervacije leta iz Šri Lanke do Rumunije?\n✔ Ako rezervišem let iz Šri Lanke do Rumunije, mogu li da rezervišem ujedno i smeštaj?\n✔ Koje avio-kompanije nude letove iz Šri Lanke do Rumunije?\nBudite sigurni, da na eSky.rs ponuda letova iz Šri Lanke do Rumunije uključuje ne samo niskotarifne avio-kompanije, već i one koje su specijalizovane za visoki standard.


Ratković: Uklanjanje privremenih objekata pravi potez - CdM\nRatković: Uklanjanje privremenih objekata pravi potez\nZa uspješniju i dužu turističku sezonu moramo da promijenimo ponudu i repozicioniramo se na tržištu. Tome u prilog ide i odluka da se uklanjaju privremeni objekti na šetalištima na primorju, za koju je, kako kaže Rade Ratković, dekan Fakulteta za biznis i turizam iz Budve, bilo krajnje vrijeme, piše Pobjeda.\nMinistarstvo održivog razvoja i turizma donijelo je program privremenih objekata u zoni morskog dobra za period od 2019. do 2023. godine. Prema tom dokumentu, ubuduće neće biti dozvoljeno postavljanje privremenih objekata na šetalištima, jer su gradske zone opterećene. Kako je navedeno, biće uklonjeni i privremeni objekti na lokacijama na kojima, prema usvojenim državnim lokalnim studijama, Morsko dobro planira da uskoro realizuje projekte.\n“Kada je u pitanju Budva, onda je bilo krajnje vrijeme, ukoliko želimo da se repozicioniramo na najjača emitivna tržišta Evrope. Ponuda u privremenim objektima je bila prilagođena dosadašnjoj strukturi tražnje, gdje dominira rusko i regionalno tržište, koje karakteriše izrazita sezonska koncentracija i relativno niska platežna sposobnost, te dominacija sekundarnog stanovanja u globalnoj strukturi smještajnih kapaciteta Crne Gore. Na tim tržištima je crnogorski turizam već skoro tri decenije u permanentnim gubicima”, ocjenjuje Ratković.\n“Sigurno da određeni dio te ponude treba preseliti u unutrašnjost budvanskog polja u objektima odgovarajućeg tehničkog standarada, jer za goste kojima takva ponuda odgovara treba je na adekvatan način i u adekvatnom mjestu isporučivati. O tome treba da odluči lokalni destinacijski menadžment koji kod nas još nije organizovan na odgovarajući način. Bilo bi dobro da je ovakva odluka donešena makar prije dvije godine, sa ostavljenim dvogodišnjim rokom za njeno sprovođenje, uključujući i uređenje trajnog mjesta za dislokaciju navedene ponude u odgovarajućem obimu i kvalitetu”, ističe Ratković.\nMinistar održivog razvoja i turizma Pavle Radulović nedavno je medijima izjavio da će šest otvorenih šankova na budvanskom šetalištu ove sezone biti uklonjeni, a da će ugostiteljima biti ponuđena alternativna lokacija. Umjesto otvorenih šankova, na tom mjestu za sada je predviđena zelena površina. Ratković naglašava da se to treba prevazići adekvatnom usaglašenom strategijom razvoja turizma ,,koju ni Budva, ni druga primorska turistička mjesta i klasteri još nemaju”.\n“Odluke treba donositi na osnovu takve strategije, a ne od slučaja do slučaja ili na osnovu sezonskih konkursa/ tendera koji baziraju na jednokratnim odlukama, a ne dugoročnoj strategiji. Kakva će tamo ponuda biti i kojeg kvaliteta treba da zavisi od usaglašene turističke strategije mjesta”, kazao je Ratković.\nTagsBudva privremeni objekti Rade Ratković vjiest3\nOdlican profesor, strucnjak…dobar covjek. Steta sto nije Ministar turizma da sredi sliku CG!\nSklonite ono ruglo od bilborda, od Budve do Tivta. Pogledajte našto liče poslije ovog nevremena, sreća da nije niko stradao od učesnika u saobraćaju, a tek oni pored aerodroma u Tivat.


U Srbiji 145 novozaraženih COVIDOM-19, u albanskim sredinam na KiM osmoro GracanicaOnline.Info\nU Srbiji 145 novozaraženih COVIDOM-19, u albanskim sredinam na KiM osmoro\n13. jula 2021. 1 min read\nJoš tri osobe su preminule od posledica korona virusa u Srbiji u poslednja 24 sata, dok je od 9.383 testirana uzorka, registrovano 145 novih slučajeva zaraze, saopšteno je na sajtu Ministarstva zdravlja Republike Srbije covid19.rs.\nOd početka epidemije, u Srbiji su testirana 4.514.773 uzoraka, registrovano je 717.812 lica zaraženih korona virusom, od kojih je 7.076 osoba preminulo. Na bolničkom lečenju se nalazi 292, a na respiratorima još četiri pacijenta.\nNema preminulih od posledica COVIDA-19 u većinski albanskim sredinama na Kosovu, od 2.133 testirana uzorka je registrovano osam novih slučajeva zaraze, dok su 32 osobe izlečene, saopštio je Institut za javno zdravlje u Prištini.\nOd početka epidemije, u većinski albanskim sredinama na Kosovu je testirano 693.580 uzoraka, registrovano je 107.867 inficiranih, od kojih su 2.264 osobe preminule, dok je trenutno 108 aktivnih slučajeva zaraze.\nPrevious Moguće produženje radnog vremena ugostiteljskim objektima do 01:00 čas\nNext U Srbiji jedan smrtni slučaj od posledica COVIDA-19\n28. oktobra 2021., 06:47


Do građevinske dozvole kroz ugovor za izgradnju nedostajuće infrastrukture - Дирекција за грађевинско земљиште и изградњу Београда Ј.П.\nDo građevinske dozvole kroz ugovor za izgradnju nedostajuće infrastrukture\nBy direkcija14. novembra 2018.Vesti\nNedostatak javne komunalne infrastrukture investitorima može da bude jedna od prepreka za dobijanje građevinske dozvole. Od pre nekoliko godina zakonom je data mogućnost da investitori zaključe ugovor o izgradnji nedostajuće infrastrukture i na taj način obezbede da se objekat koji grade priključi na gradsku komunalnu mrežu. Primenjujući takva zakonska rešenja, Direkcija za građevinsko zemljište i izgradnju Beograda pozvala je pre tri godine investitore da podnesu zahteve, posle čega je zaključeno blizu 150 ugovora, kroz koje se realizuje javna infrastruktura u vrednosti od oko dve milijarde dinara.\nUgovori se mogu realizovati na više načina. Investitori mogu sami da finansiraju izradu tehničke dokumentacije i izvođenje radova, zatim je moguće ugovoriti nedostajuću infrastrukturu koja se realizuje sredstvima Grada Beograda kroz program uređivanja i dodele građevinskog zemljišta, a treća mogućnost je da investitori ulože sredstva koja se obračunavaju kroz umanjenje doprinosa za uređivanje građevinskog zemljišta.\nInvestitori koji se odluče da svojim sredstvima grade infrastrukturu u površinama javne namene, preuzimaju obavezu da u ime Direkcije finansiraju sve aktivnosti na izradi tehničke dokumentacije, izvođenju radova i tehničkom pregledu izgrađenih objekata, dok je obaveza Direkcija da angažuje svoje stručne službe na praćenju i kontroli svih aktivnosti. U poslednje tri godine Direkcija je sa pravnim i fizičkim licima zaključila preko 50 ovakvih ugovora i na ovaj način u javnu svojinu grada biće pribavljeno oko 5000 metara sekundarne vodovodne i kanalizacione mreže.\nKada nedostajuću infrastrukturu finansira Grad Beograd, Direkcija svojim programom uređivanja i dodele građevinskog zemljišta planira deo ili sve aktivnosti i zaključuje ugovore kojima se usklađuje dinamika izgradnje komunalne infrastrukture sa dinamikom investitora koji gradi objekat. Na ovaj način je zaključeno još 50 ugovora, kojima se stvaraju uslovi da se po završetku izgradnje objekat priključi na gradsku saobraćajnu, vodovodnu i kanalizacionu mrežu.\nInvestitorima može i da se umanji doprinos za uređivanje građevinskog zemljišta za iznos koji su uložili u izgradnju nedostajuće infrastrukture. Direkcija je do sada zaključila blizu 50 ovakvih ugovora kroz koje se realizuje komunalna infrastruktura za stambene i poslovne komplekse, a među njima su i najznačajnije investicije u gradu kao što je robna kuća IKEA, za koju je bilo potrebno izgraditi nedostajuću infrastrukturu u vrednosti od preko milijardu dinara.\nZaključenje ugovora ove vrste je od opšteg interesa za razvoj grada, jer se povećava komunalna opremljenost, ostvaruje se ušteda budžetskih sredstava, podstiču se građevinske investicije, a shodno tome i razvoj svih drugih privrednih delatnosti na teritoriji grada Beograda.


Program podsticanja razvoja preduzetništva kroz podršku investicijama u privredi - Konkursi - Srbija Trade\nProgram podsticanja razvoja preduzetništva kroz podršku investicijama u privredi\nProgram podsticanja razvoja preduzetništva kroz…\nSubvencijeMikro, mala i srednja preduzećaPreduzetnici\nRok za prijavu:01.12.2017 god.\nProgram podsticanja razvoja preduzetništva kroz podršku investicijama u privredi (u daljem tekstu: Program) sprovodi Ministarstvo privrede (u daljem tekstu: Ministarstvo) u saradnji sa Fondom za razvoj Republike Srbije (u daljem tekstu: Fond). Za realizaciju Programa raspoređuju se bespovratna sredstva u iznosu od 242.976.037,75 dinara, kao i eventualno neutrošena bespovratna sredstva po Programu podsticanja razvoja preduzetništva kroz razvojne projekte.\nPrivredni subjekti koji ispunjavaju uslove Programa, mogu ostvariti pravo na finansijsku podršku u iznosu do 20% bespovratnih sredstava od vrednosti investicionog ulaganja. Preostali iznos vrednosti projekta finansiraće se iz kredita Fonda.\nCategories: Subvencije, Mikro, mala i srednja preduzeća, PreduzetniciBy Vladimir Savic 19. septembra 2017.\nPreviousPrevious post:Konkurs ambasade Republike Češke u SrbijiNextNext post:Akcija firma 3\nProgram razmene mobilnosti za MSP\nLinije za dugoročna investiciona ulaganja za sektor MSP-a\nLinije za unapređenje energetske efikasnosti za preduzeća i preduzetnike\nDugoročno finansiranje projekata malih i srednjih preduzeća


"Tektonski pomak" u švajcarskoj politici - Svet - Dnevni list Danas\nPočetna » Svet » „Tektonski pomak“ u švajcarskoj politici\nZelene stranke ostvarile istorijski rezultat na nacionalnim izborima\n„Tektonski pomak“ u švajcarskoj politici\nZelene stranke ostvarile su istorijski rezultat na izborima u Švajcarskoj, što označava znatan pomak u vladajućoj strukturi ove zemlje u kojoj se političke promene uglavnom dešavaju veoma sporo.\n0Piše: D. J. 21. oktobra 2019. 22.37\nFoto: EPA-EFE/ PETER SCHINEDER\nDesničarska antiimigrantska Narodna partija Švajcarske (SVP) ostala je najveća stranka u parlamentu uprkos umanjenoj podršci. Ali Zeleni su ostvarili skok od šest odsto u odnosu na 2015, osvojivši 13,2 odsto glasova, što je rezultat koji, prema rečima njihove predsednice Regule Ric, označava „tektonski pomak“.\nPodstaknuta kampanjom u kojoj je centralno mesto zauzimala zabrinutost zbog klimatskih promena, Ric je pozvala na „hitno sazivanje nacionalnog klimatskog samita“. Građanska zelenoliberalna stranka – koja se odvojila se od Zelenih 2004 – je isto tako postigla uspeh, osvojivši 7,8 odsto glasova u poređenju sa manje od pet odsto 2015. godine.\nNarednih nekoliko nedelja fokus će biti na tome da li će Zeleni, ili koalicija dve stranke, dobiti jedno od sedam mesta u nacionalnom kabinetu, koji je tokom prethodnih 60 godina bio sačinjen od članova četiri iste stranke.\nPo takozvanoj „magičnoj formuli“ za podelu vlasti, šest mesta u kabinetu se podjednako dele između SVP, Socijaldemokratske stranke i liberalne FDP koja naginje udesno, dok Hrišćansko-demokratska stranka drži sedmo mesto.\nNoje cirher cajtung navodi da su rezultati izbora doveli u pitanje „magičnu formulu“ i upozorava da postoji mogućnost da se poremeti ravnoteža vlasti. U jedinstvenom švajcarskom političkom sistemu, na izborima se odlučuje ko će osvojiti 200 mesta u skupštini i bira se 46 senatora na četvorogodišnji mandat, ali o sastavu izvršnog Saveznog veća će biti odlučeno tek u decembru.\nSVP je osvojila 25,6 odsto glasova, što je pad u odnosu na 29,4 odsto, koliko je dobila 2015. Ova desničarska konzervativna stranka je proteklih godina svoju poziciju htela da ojača upozorenjima o imigraciji i osuđujući uticaj EU.\nNa predizbornim posterima, SVP je obećavala da će zaštititi građane Švajcarske od „ljutih agresora“: čoveka istočnjačkog izgleda sa bradom, muškarca sa naočarima u džemperu na kojem se nalaze zvezdice zastave EU i devojke koja ima frizuru sa karakterističnim stilom pletenica kakve nosi Greta Tunberg.\nAli ove poruke nisu našle put do glasača, zbog čega je SVP sada suočena sa gubitkom od 3,8 procenta, što je više od očekivanog.\nOskar Mazoleni, politikolog sa Univerziteta u Lozani, rekao je za AFP da rezultati izbora pokazuju da se SVP borila da privuče mlade glasače, dok su njene starije pristalice bile manje motivisane za glasanje nego 2015, kada je izbeglička kriza u Evropi bila na vrhuncu.\nSVP je jedina velika stranka koja nije obećala da će se ozbiljnije posvetiti akciji za zaštitu životne sredine, već je uporno osuđivala „klimatsku histeriju“ u švajcarskoj politici.\nRezultati izbora pokazali su da je u Švajcarskoj, u kojoj su ekonomija i životni stil tesno povezani sa snežnim planinskim vrhovima, znatno porasla zabrinutost zbog štetnih uticaja klimatskih promena. Istraživanje koje je nedavno objavio univerzitet ETH u Cirihu pokazalo je da bi više od 90 odsto od 4.000 glečera na vrhovima Alpa moglo da nestane do 2100. godine ako ne bude smanjena emisija gasova sa efektom staklene bašte.\npolitika, Švajcarska, Zelene strankeBern


Delegacija EU u BiH organizovala je ponedjeljak u Sarajevu sastanak u okviru inicijative "Parlament za Evropu", koja okuplja poslanike entitetskih i državnog Parlamenta, te Distrikta Brčko i poslanike iz zemalja članica EU.\nKako se moglo čuti, brojne su obaveze koja BiH mora ispuniti na evropskom putu, ali prije svega na snagu mora stupiti Sporazum o stabilizaciji i pridruživanju potpisan 2008. godine. Uslov za to je provođenje presude Suda za ljudska prava u slučaju Sejdić - Finci. Tek nakon toga BiH može aplicirati za kandidatski status, a prema očekivanjima pojedinih političara u BiH, to bi se ipak moglo desiti do kraja godine.\nMjesto BiH u EU nije upitno, ali da bi tamo i stigla tokom 2012. godine mora ispuniti sve obaveze iz Sporazuma o stabilizaciji i pridruživanju, te podnijeti aplikaciju za kandidatski status. Primjena ovog sporazuma trenutno je „na čekanju“ jer nije provedena presuda evropskog suda u predmetu Sejdić - Finci. Ali to nije jedino što treba uraditi, poručio je šef Delegacije EU u BiH i specijalni predstavnik EU Peter Sorensen.\n„Provođenjem presude Sejdić - Finci, Ustav bi bio usaglašen s Evropskom konvencijom za ljudska prava i jeste uslov za kredibilan zahtjev BiH za učlanjenje u EU. Takođe tu su i druga pitanja koja hitno treba riješiti, poput usvajanja državnog budžeta za 2012. godinu i finansiranje agencija koje predstavljaju evropske standarde, a koje nisu ni postojale 2010., pa tako ih je nemoguće finansirati na osnovu privremenih odluka. Neke od njih su Agencija za borbu protiv korupcije i Direkcija za koordinaciju policijskih tijela“, kaže Sorensen.\nPeter Sorensen, šef Delegacije EU u BiH i specijalni predstavnik EU\nParlamentarci svih nivoa u BiH imaju ključnu ulogu u donošenju zakona koji moraju biti usklađeni sa evropskim ukoliko zemlja želi postati članica Unije, ističe šefica Odjela za BiH u Direkciji za proširenje EU Paola Pampaloni.\nPostoje četiri grupe otvorenih pitanja sa BiH, a to su: ispunjavanje obaveza preuzetih potpisivanjem Sporazuma o stabilizaciji i pridruživanju, napredak u oblasti pravosuđa i unutrašnjih poslova, te ekonomska i politička pitanja povezana sa evropskim tokovima. Uz sve ovo, BiH mora uspostaviti efikasan mehanizam koordinacije o evropskim pitanjima i u Briselu nastupiti sa jedinstvenim stavom, naglašava Pampaloni.\n„U trenutku kada BiH počne pregovore, to mora biti jedinstvena zajednička pozicija za sva poglavlja o kojima će se pregovarati. U ovom trenutku takav mehanizam ne postoji i želimo da ohrabrimo političke vođe da otvore diskusiju o ovome i definišu tu zajedničku poziciju. Čak i kada su određena pitnja prema Ustavu u nadležnosti entiteta, mi u Briselu želimo jednog ministra sa kojim ćemo pregovarati o nekom poglavlju i koji će predstavljati interese svih u BiH. I to mora biti urađeno ovdje, a ne u Briselu“, istakla je Pampaloni.\nTakođer, EU od BiH očekuje i formiranje funkcionalnog vijeća za državnu pomoć, usvajanje energetske strategije, primjenu principa zajednice u cijeloj državi na javna preduzeća, napredak u izgradnji koridora 5 C, te krenuti u uspostavu agencije za zaštitu životne sredine u BiH.\nAplikacija za kandidatski status moguća do kraja godine\nSigurnost hrane će već 2013., ulaskom Hrvatske u EU, postati veliki problem za BiH jer nije autorizovana za izvoz namirnica životinjskog porijekla u Evropu. Da bi se ovo i postiglo, mora biti jasno šta će ko raditi i šta je čija obaveza u BiH, kaže Branislav Borenović, poslanik PDP-a u Skupštini RS.\n„Što prije treba završiti jedan dokument koji se zove program integrisanja – da se definiše šta je to obaveza Parlamenta BiH da uradi kad je u pitanju usklađivanje njene zakonske regulative, a šta je to obaveza entitetskih parlamenata - jer moramo biti svjesni činjenice da u skladu s ustavnim nadležnostima tri četvrtine usklađivanja zakonodavstva sa EU je na entitetima i entiteti treba da rade svoj posao nevezano od teških političkih odluka, kao što je, recimo, Sejdić - Finci“, kazao je Borenović.\nKonkretno, Borenović predlaže:\n„Mi imamo, recimo, Zakon građevinskih proizvoda koji smo skoro usvojili u paralementu RS, koji je prvi put zakon koji je sto posto usklađen sa propisima EU. Hajdemo isti takav zakon, u istom tekstu, umjesto u ćirilici u latinici, usvojiti na Parlamentu Federacije BiH - i on je implementiran na teritoriji cijele BiH. Zašto stalno da živimo u nekim okovima da sve mora biti urađeno u Parlamentu BiH, koji ima 42 plus 15 poslanika - ako imamo entitetske parlamente, ako imamo ustav koji je takav kakav je, i da radimo svoj posao za koji smo plaćeni? Ali ako imamo neki teški izazov koji treba uraditi u Parlamentu BiH, hajdemo se potruditi da to uradimo i tamo. Ali mi se sada vrtimo u krugu - niko ništa ne radi, niko ne zna šta treba da radi.“\nPoslanik SDA u Paralemntu Federacije BiH Ismet Osmanović vjeruje da se vrijeme izgubljeno u iščekivanju da se formira vlast ipak može nadoknaditi ukoliko se sada bude ubrzano radilo na usklađivanju domaćih sa evropskim zakonima.\n„Potvrditi najprije zadatke koji su u ovom momentu pred nama da taj put ubrzamo nakon zakašnjenja koje smo napravili zbog neformiranja Vijeća ministara. Mislim da to možemo nadoknaditi“, ocjenjuje Osmanović.\nBiH bi do kraja godine mogla pripremiti aplikaciju za kandidatski status i već sada bi trebalo znati šta će biti prioritetno u trenutku kada zemlja dobije upitnik, smatra Mirza Kušljugić, poslanik SDP-a u Parlamentu BiH.\n„Usaglašavanje zakonske regulative - nema tu nekog velikog odlučivanja, to je jedan ogroman posao koji treba uraditi da se regulativa BiH prilagodi pravnoj stečevini EU. I to su tih hiljade famoznih zakona koje treba uraditi. Ako uspijemo u ovoj godini predati aplikaciju i ozbiljno doći do pozicije da se ona razmatra, onda ne treba veliko iskustvo. Treba pogledati koliko je taj proces trajao u Hrvatskoj ili u nekim od drugih zemalja, i bilo bi dobro ukoliko bismo uspjeli to završiti prije sljedećeg budžetskog ciklusa, EU je za sedam godina“, kaže Kušljugić.\nZa razliku od drugih zemalja iz susjedstva, BiH je i prije kandidatskog statusa započela pregovore u poglavlju 23 i 24, a odnose se na pitanja pravosuđa. Ti razgovori početi su u okviru strukturalnog dijaloga, a zbog specificne političke situacije u zemlji. Naredni izvještaj o napretku koji je BiH ostvarila u ispunjavanju postavljenih uslova, Evropska komisija objaviće u junu.\nPotrebne radikalne promjene izbornog sistema BiH


Dr Zlatko Lagumdžija o prioritetnim reformama zdravstva sa generalnim direktorom Svjetske zdravstvene organizacije dr Tedrosom Adhanom Ghebreyesusom – FSSV\nGeneva, 4 i 5 maj 2022. godine\nU Ženevi, na sastanku delegacije Nizami Ganjavi međunarodnog centra (NGIC), sa generalnim direktorom Svjetske zdravstvene organizacije (WHO) dr Tedros Adhanom Ghebreyesusom, dr Zlatko Lagumdžija je potpisao Memorandum o strateškom partenerstvu ove dvije institucije.\nKonkretan plan zajedničkih aktivnosti definiše naredne korake u saradnji na jačanju borbe protiv pandemije i vakcini koja treba blagovremeno biti svima dostupna imajući u vidu cčnjenicu da, kada je pandemija u pitanju, niko ne može biti siguran dok ne budu sigurni svi – i bogati i siromašni. Naredni koraci definisani ovim Memorandumom će također biti posvećeni i zajedničkoj viziji i izgradnji sigurnijeg svijeta u kojem će zdravstvena zaštita spadati u kategoriju osnovnih ljudskih prava.\nEkonomska nejednakost sve više produbljava i nejednakost u domenu zdravstvene zaštite. U tom svjetlu dr Lagumdžija je ovom prilikom sa dr Tedrosom razgovarao o aktivnostima na reformi svjetskog zdravstvenog sistema sa posebnim akcentom na zemlje u razvoju koje moraju dobijati veću pomoć nego što je to do sada bio slučaj.\nNa predstojećem Globalnom Baku Forumu, koji se održava narednog mjeseca, jedna od ključnih tema će biti realizacija dogovorenih zajedničkih aktivnosti na ovom planu.


LAŽNA UZBUNA U NOVOM SADU: Zaposleni evakuisani kada je u sud stigla dojava - "Neka budala je unela bombu" | Novosti.RS\nZgrada pravosudnih organa i tužilaštava je bila evakuisana oko podne, jer je zasada nepoznati muškarac, nešto pre 12 sati pozvao telefonsku centralu suda i rekao da je „neka budala unela bombu“, o čemu je odmah obaveštena policija, te je usledila evakuacija zaposlenih i građana, i detaljan pregled zgrade.\nZgrada u kojoj su smešteni Apelacioni, Viši, Osnovni i Privredni sud, kao i Apelaciono, Više i Osnovno tužilaštvo, bili su evakuisani i pre pet dana, odnosno 22. januara, kada je takođe muški glas preko telefona saopštio da se u toaletu na prvom spratu nalazi eksplozivna naprava i dodao da će ponovo zvati i reći gde je stavio drugu eksplozivnu napravu.\nTada je iza toaletne šolje pronađen beli koverat u kojem se nalazila baterija obmotana plastelinom veličine pesnice. Nadležno tužilaštvo je ovo delo kvalifikovalo kao izazivanje panike i nereda.\nPre toga, dojava o bombi je stigla i 10. decembra prošle godine i to dva puta u razmaku od 45 minuta. I tada je pregledom utvrđeno da je bila lažna.\nsud u Novom Sadu Dojava o bombi lažna dojava Novi Sad evakuacija suda


Poverenica za zaštitu ravnopravnosti: Diskriminacija ostavlja trajne posledice na razvoj dece\nIzvor: RTS, 09.Dec.2021, 14:27\nDiskriminacija ostavlja trajne posledice u životu dece. Briga o deci je najvažniji zadatak društva a i obaveza države da obezbedi jednake uslove za njihov razvoj zbog čega će u Skupštini Srbije biti predstavljen izveštaj o diskriminaciji dece, rekla je za RTS Poverenica za zaštitu ravnopravnosti Brankica Janković.\nPoverencia kaže da građani podnose prigovore najčešće na generacisjku diskriminaciju zbog čega je u Skupštini početkom godine >> Pročitaj celu vest na sajtu RTS << već predstavljen izveštaj o diskriminicaiji starijih građana.\nKada je reč o oblastima koje su najvažnije za razvoj svakog detea poverenica ističe pre svega obrazovanje, zdrastvenu i socijalnu zaštitu kao i sport i kulturu koji su važni za razvoj svake osobe.\n"Mnogo toga je urađeno ali najugroženija deca su i dalje deca sa invaliditetom, siromašna deca koja žive u neuslovnim naseljima, deca koja boluju od retkih bolesti. Zdrastvena zaštita je za sve veoma bitno jer nije svima dostupna na isti načim. Tu nije reč samo o deci iz siromašnih porodica već i recimo o deci koja žive u selima gde nema organizovanog prevoza", objašnjava Jankovićeva.\nPoverenica kaže i da je značajno povećan budžetski fon za lečenje dece kao i da je smanjena smrtnost kod odojčadi i male dece.\n"Kada je reč o socijalnoj zaštiti morate da imate rešene mnoge prateće segmente kao što su recimo pratioci dece sa posebnim potrebama. Potpuno je drugačija situacija u velikim gradovima od onih u lokalnim sampoupravama. Tu nije samo reč o siromašnim sredinama već šta je postavljeno kao prioritet", ističe Jankovićeva.\nPružiti podršku detetu u najranijoj fazi života je najvažnije, smatra Jankovićeva, kako bi svako dete imalo jednake šanse za razvoj.\n"Kovid je rasvetlio sve te nejednakosti i pokazao da nemamo svi iste kapacitet. I dalje imate težak položaj dece koja borave u socijalnimn ustanovama. Iako je smanjen broj dece koja borave u tim sutanovama, narodčito dece do 3 godina, potrebno je još raditi", rekla je Poverenica za zaštitu ravnopravnosti.\nBrankica Janković je rekla da će danas biti otvorena izložba radova "Most razumevanja, međugeneracijska solidarnost" kroz koju se deca uče da se različite generacije međusobno poštuju a biće dodeljene i nagrade za najbolje fotografije i eseje na tu temu.


Šta će se desiti ako Ukrajina zavrne ruski gas ka Srbiji - 21.12.2017, Sputnik Srbija\nŠta će se desiti ako Ukrajina zavrne ruski gas ka Srbiji\nMinistar energetike Aleksandar Antić izjavio je danas da su u Moskvi „Srbijagas“ i „Gasprom“ potpisali aneks komercijalnog ugovora, koji je produžen do 2025... 21.12.2017, Sputnik Srbija\npolitika, vesti, srbija, ukrajina, mađarska, aleksandar vučić, aleksandar antić, gasprom, srbija gas\n© Sputnik / Alekseй Družinin / Uđi u foto-galerijuMinistar energetike u Srbije Aleksandar Antić i predsednik Rusije Vladimir Putin\nMinistar energetike Aleksandar Antić izjavio je danas da su u Moskvi „Srbijagas“ i „Gasprom“ potpisali aneks komercijalnog ugovora, koji je produžen do 2025. godine, kao i da je uvedena nova tačka isporuke ruskog gasa na srpsko-mađarskoj granici.\nAntić je novinarima rekao da je tokom posete predsednika Srbije Aleksandra Vučića Moskvi potpisan i aneks kojim je produžen aneks ugovora za još tri godine.\nRusija i Srbija razvijaju zajedno pametne gradove\n20 Decembar 2017, 15:51\n„Uveli smo novu tačku isporuke na srpsko-mađarskoj granici, tako da je Srbija u svakom slučaju bezbedna. ’Gasprom‘ ima ugovornu obavezu da Srbiji isporuči gas ili na Banatskom dvoru ili na ukrajinsko-mađarskoj ili na srpsko-mađarskoj granici. Da li će to ići preko Ukrajine ili iz gasnih skladišta u centralnoj Evropi, to je stvar ’Gazproma‘ i nije pitanje koje srpsku stranu treba da tangira“, rekao je Antić.\nMinistar je tako odgovorio na pitanje šta će se desiti ako Rusija obustavi isporuku gasa preko Ukrajine.\nKako je rekao, da li će biti prekinut tranzit kroz Ukrajinu, velika je priča da bi je detaljno komentarisao, ali da može da kaže da se Srbija sprema za svaki scenario.\n„Ova Vlada to pitanje na dnevnom nivou prati, pravimo strategiju i imamo rešenje za svaki scenario“, naglasio je Antić.


Urednik Dodikove UNA TV Admir Aljimi objavljuje ratne poruke i veliča Armiju BiH\nAdmir Aljimi, urednik televizije UNA TV Igora Dodika u javnom prostoru ne krije svoje ratnohuškačke stavove.\nNišta to ne čudi kada znamo pravu pozadinu priče, odnosno vlasništvo nad ovom TV kućom, čiji je pompezno najavljivani početak rada neslavno propao, a prvo izdanje informativne emisije ,,UNA dan” pokušavaju da zaborave i urednici i novinari ali i gledaoci.\nGlavna tema jedinog ,,UNA dana” je bila ni manje ni više nego vlasnik ovoga medija – Milorad Dodik.\nTakođe, u posljednje vrijeme često se govorilo i o Dodikovom vlasništvu nad banjalučkom Alternativnom televizijom koja, gledaj slučajnosti, emituje iste filmove kao i UNA TV.\nOve dvije Dodikove medijske kuće smještene su i na istoj adresi u Banjaluci u Gundulićevoj ulici.\nNEWER POSTKršila pravila: Twitter zabranio objave Gorici Dodik\nOLDER POSTSrpski naučnici dokazali: Zapadnjački način ishrane okreće imunitet protiv čovjekovog organizma


Vlada Federacije BiH je na jučerašnjoj sjednici donijela Uredbu o naknadama za plastične kese tregerice, čija debljina stijenke ne prelazi 20 mikrona, a koje odbačene onečišćuju okoliš. Tanke plastične kese sa ručkama (u tuljcima ili pojedinačne) u koje se pakuje voće, povrće, rinfuzni i drugi rastresiti proizvodi su definisane propisom o ambalaži i nisu predmet ove uredbe, osim ako se besplatno distribuiraju kupcima na kasi kao kese za kupljenu robu.\nObveznici plaćanja su, uz izvještaj, dužni dostaviti Fondu dokaze o uplati naknade na račun Fonda. Naknada za stavljanje u promet plastične kese koja je obuhvaćena izvještajem je 0, 05 KM po komadu, odnosno 50 KM po jednom pakovanju od 1.000 komada. Za stavljanje u promet neprijavljenih plastičnih kesa koje nisu obuhvaćene izvještajem naknada iznosi 0, 08 KM po komadu, odnosno 80 KM po pakovanju od 1.000 komada i obaveza plaćanja ove naknade utvrđuje se rješenjem nadležnog inspekcijskog organa.


NOVA PETICIJA: Novosađani žele da spreče rušenje "Partizana 2" | (Vesti - 26.11.2020) Novi Sad\n26.11.2020 u 09:08h\nNOVA PETICIJA: Novosađani žele da spreče rušenje "Partizana 2"\nPlanom generalne regulacije prostora oko Futoškog parka u Novom Sadu, zgrada "Partizana" u ulici Uroša Predića nije predviđena za urbanističku zaštitu.\nU ovom objektu se od 1951. godine pa sve do danas deca, omladina i odrasli bave sportom.\nPrema novom planu novosadskih urbanista, na ovoj lokaciji sada se omogućava izgradnja novog objekta spratnosti P+2.\nTim povodom, "Društvo sport za sve Partizan 2", vežbači i roditelji dece koja treniraju razne sportove u ovom objektu traže da se iz plana izbaci mogućnost rušenja postojeće zgrade i izgradnja nove.\n– Uvidom u Predlog Plana, gde se predlaže zadržavanje postojeće namene sportsko-rekreativnog kompleksa, se u potpunosti slažemo, posebno iz razloga što ovakvi objekti nedostaju u našem gradu i mislimo da bi ih trebalo biti više – saglasni su treneri "Partizana 2".\nUpravnik Društva Borislav Bogovac pojašnjava tekst peticije:\n– Naš prigovor na Plan bi se sastojao u tome, da smatramo da je planirana spratnost P+2, previsoka, obzirom da sadašnji objekat ima spratnost VP (visoko prizemlje). U skladu sa sadašnjim kapacitetima i potrebama za proširenje sportskih prostorija, optimalna spratnost bi bila P+1+(eventualno Pk), kao što je i većina objekata u okruženju. Takođe smatramo, da bi sa mogućnošću izgradnje novog objekta, došlo do rušenja ovog starog objekta, koji u sebi nosi veliku istorijsku, arhitektonsku i društvenu vrednost.\nIz "Partizana 2" navode da bi sadašnji objekat u delu prizemlja trebalo sanirati/rekonstruisati, zadržati njegov postojeći horizontalni gabarit i arhitektonski izraz, ali uz potpunu zamenu svih instalacija, podova, renoviranje svlačionica. Takođe, uz dogradnju jedne etaže, omogućilo bi se formiranje novih sala za vežbanje sa svim potrebnim pratećim prostorijama, kažu u Društvu.\nJavni uvid u urbanistički plan grada traje do petka, 27. novembra, a javna rasprava je zakazana za 10. decembar.\n15.12.2020. - Sportsko društvo "Partizan 2" poziva Novosađane na javnu sednicu Komisije za planove Grada\n26.11.2020. - Na dnevnom redu Skupštine Grada 41 tačka, raspravljaće se i o urbanističkim planovima\nPovezane teme borislav bogovac peticija plan generalne regulacije Sport za sve Partizan 2 uroša predića


RTCG - Radio Televizija Crne Gore - Nacionalni javni servis :: Ostali sportovi :: WADA traži od Rusije da prihvati krivicu za doping\nObjavio: S.V. [ Beta ]\n20. 11. 2016. 16:51 >> 16:28 0\nPOTREBNE KULTUROLOŠKE PROMJENE\nWADA traži od Rusije da prihvati krivicu za doping\nČelnici Svjetske antidoping agencije (WADA) naveli su danas da će se ruski sport mučiti da vrati povjerenje ako njegovi lideri i dalje budu odbijali da prihvate rezultate istrage o rasprostranjenom dopingu ruskih sportista.\nKomisija WADA, na čelu s Ričardom Meklarenom, objavila je prošle godine izvještaj u kome optužuje vladu Rusije da je pomagala i prikrivala doping svojih sportista. WADA je zbog toga zatražila od Međunarodnog olimpijskog komiteta sveobuhvatnu suspenziju ruskih sportista, ali je taj zahtjev odbijen.\nPojedine međunarodne federacije suspendovale su ruske sportiste sa takmičenja, pa tako atletičari nijesu mogli da učestvuju na Evropskom prvenstvu i Olimpijskim igrama u Rio de Žaneiru, a sa Paraolimpijskih igara izbačen je cio ruski tim.\n"Postoji potreba da se prihvate rezultati Meklarenovog izvještaja... Pošto su to činjenice", rekao je zamjenik generalnog direktora WADA Rob Keler.\n"Da li mogu da nastave dalje? Od početka smo govorili da su potrebne kulturološke promjene. Dio tih promjena je i prihvatanje činjenica", dodao je Keler.\nČelnik Ruske antidoping agencije Vitalij Smirnov odbacio je optužbe.\n"Rusija nikada nije imala sistem u kome je država sponzorisala doping", rekao je on.\nVitaliju Mutku, koji je nedavno sa funkcije ministra sporta postavljen za zamjenika premijera, bilo je zabranjeno da prisustvuje Olimpijskim igrama u Riju, pošto ga je Ričard Meklaren optužio da je naredio prikrivanje pozitivnog doping testa jednog stranog fudbalera koji igra u ruskoj ligi.\nU Meklarenovom izvještaju optužuju se i funkcioneri ministarstva sporta Rusije da su pomogli prikrivanje stotine pozitivnih doping testova, među kojima je bio i Jurij Nagorni.\n"On nije član vlade, bio je zamjenik ministra. Samo su ministri članovi vlade", rekao je Smirnov, koji je i član MOK-a.\nPosljednji Meklarenov izvještaj biće objavljen 9. decembra.\n"Ako je određena osoba kriminalac, to ne znači da je cijela zemlja kriminalna", rekao je Smirnov.\nNa pitanje da li je Mutko kriminalac, Smirnov je rekao: "Ne izazivajte me".\nKreg Ridi ostaće predsjednik WADA i u naredne tri godine, pošto na današnjim izborima nije imao protivkandidata. \nAko se plasira, Rusija na SP pod neutralnom zastavom\nMOK podržao novi mandat Ridija\n13. 11. 2016. 0


Hodžić u Italiji dogovorio jačanje saradnje TK sa Pokrajinom Trento - Bolja Tuzla\nPremijer Tuzlanskog kantona Kadrija Hodžić sastao se tokom proteklog vikenda u predsjedničkoj palati Pokrajine Trento (Italija) sa predsjednikom Skupštine te pokrajine Walterom Kaswalderom.\nInicijator ovog susreta je udruženje Trentini del mondo, koje okuplja Trentince diljem svijeta, imajući u vidu da je premijer Hodžić italijanskog porijekla, odnosno unuk Italijanke iz trentinskog grada Aldena.\nHodžić je s predsjednikom Kaswalderom razgovarao o uspostavljanju institucionalne saradnje Tuzlanskog kantona i Pokrajine Trento, imajući u vidu dugogodišnju saradnju Tuzlaka i Trentinaca, a koja će u narednom periodu biti ozvaničena potpisivanjem memoranduma o suradnji u nekoliko oblasti.\nDogovoreno je intenziviranje institucionalne saradnje Tuzlanskog kantona i italijanske Pokrajine Trento, zasnovane na dosadašnjim aktivnostima tuzlanskog udruženja Rino Zandonai koje okuplja 300 građana.\nHodžić je naglasio da je Tuzlanski kanton privredni i industrijski bazen BiH, te upoznao italijanske vlasti sa bilansom izvoza i drugim ekonomskim pokazateljima TK. Poručio je da će dosadašnju kulturnu saradnju sa Trentom nastojati unaprijediti i ojačati kroz ekonomsku saradnju.\nHodžić se također sastao i s Alidom Cramerotti, načelnicom Aldena, grada iz kojeg potiče njegovo porijeklo, s kojom je razgovarao također o uspostavljanju suradnje na institucionalnom nivou.\nUčestvovao je i kao govornik na konferenciji o temi “Evropska radna mobilnost za vrijeme pandemije” koja je održana u gradu Levico Terme, gdje je govorio o ekonomskim i zdravstvenim pokazateljima u BiH i TK.